
Concepţia „Forţei Maritime”, este o teorie geopolitica care a fost 
avansată de amiralul de flota maritima, istoricul american Alfred 
Mahan. Abordării geopolitice în lucrările sale sunt dedicate temei 
„Forța maritima” (Sea Power). Şi dacă geopoliticieni precum Ratzel, 
Mackinder, Haushofer au susținut prevalarea puterilor continentale, 
atunci Mahan, viceversa, a lansat concepția prevalării puterilor 
maritime şi oceanice. În primul război mondial strategia mahaniana a 
„anacondei” s-a realizat în sprijinul Antantei și a mișcării albgardiste 
de la periferia Eurasiei (ca răspuns la pactul de pace între bolșevici și 
Germania); în cel de-al doilea război mondial a fost adresata împotriva 
„Europei Centrale” și, în special, prin operaţiile militar-maritime, 
împotriva țarilor Axei și Japoniei. Linia atlantista în geopolitica s-a 
dezvoltat practic fără întreruperi cu tradiția clasica anglo-americană 
(Mahan, Mackinder, Spykman). Pe măsură ce SUA devin o „putere 
mondială”, geopoliticienii-atlantiști de după război precizează şi 
detaliază aspectele care fac parte din teorii, dezvoltând sferele 
factuale. Modelul pe care se bazează, cel al „Forţei maritime” și 
perspectivele geopolitice ale lui, se transforma din elaborări ştiinţifice 
ale anumitor scoli militar-geografice în politica oficiala internațională 
a S.U.A. Victoria atlantiștilor asupra U.RS.S.-ului (hartlandului) 
însemna intrarea într-o noua epocă radicala, care cerea modele 
geopolitice originale. Statutul geopolitic al tuturor teritoriilor 
tradiționale, regiunilor, statelor și uniunilor se modifica rapid. 
Perceperea realității planetare după sfârșitul războiului rece au 
condus pe geopoliticienii atlantiști la două scheme principale. Una din 
ele poate fi calificată „pesimista” (pentru atlantism). Ea moşteneşte 
linia tradiționala pentru atlantism de confruntare cu hartlandul, care 
este considerat neterminat şi neexclus de pe ordinea de zi odată cu 
prăbuşirea U.R.S.S.-ului şi prognozează noi constituiri de blocuri 
eurasiatice, bazate pe tradiţiile civilizațiilor şi pe arhetipuri etnice 
rezistente. Această variantă poate fi numita „neoatlantism”, esenţa ei 
se rezuma la o examinare în continuare a imaginii lumii prin vizorul 
dualismului de baza, care doar nuanţează apariția unor zone 
geopolitice suplimentare (în afară de Eurasia), care la fel pot să devină 


focare de confruntare cu Occidentul. Cel mai relevant reprezentant a 
unei astfel de abordări neoatlantiste este considerat S. Huntington. 
Ce-a de-a doua schema, bazată pe aceeași imagine inițială geopolitica, 
este invers, optimista (pentru atlantism) în sensul ca examinează 
situaţia care s-a conturat ca urmare a victoriei Occidentului în războiul 
rece, ca una definitiva şi fără întoarcere. Pe aceasta se construiește 
teoria „mondialismului”, concepția sfârșitului istoriei şi lumii unitare, 
care afirma ca toate formele diferențierii geopolitice - culturale, 
naționale, ideologice, religioase, statale etc. vor putea fi parcurse 
irevocabil şi va începe o eră a civilizației comuna pentru omenire, 
fundamentata pe principiile liberal-democraţiei (Reprezentant F. 
Fuckuyama). 


„Factorul Global Rus - Russian Global Factor, R.G.F”. 

Factorul Global Rus în anumite scrieri ale geostrategilor ruși 
poseda un rol extrem de important. În prezent, aceștia susţin ca pentru 
securitatea Federaţiei Ruse exista agresiuni externe și interne. 
Securitatea națională a Rusiei este minata social, politic, economic, 
teritorial, regional, etnic şi de alte contradicții, tendinţa unor state și 
forţe politice spre rezolvarea prin resurse militare. Un mare pericol 
pentru Rusia prezintă conflictele militare din zonele de frontiera de pe 
teritoriile fostei U.R.S.S. În afară de conflictele etnice, un anumit pericol 
pentru unitatea teritoriala a Rusiei provine, de asemenea, din 
posibilitatea de dezbinare în Ural şi Siberia Occidentala în două parți, 
europeană şi asiatica. Sciziunea Rusiei ar crea în lume un focar 
periculos de războaie interne și internaţionale, ceata și cataclisme 
revoluționare. O sursă de baza ca potenţial al agresiunii pentru Rusia o 
constituie S.U.A. și N.A.T.O. Geopoliticienii ruși considera ca acestea 
elaborează concepţii periculoase militar-strategice și susțin o politică 
militar-tehnica duşmănoasa intereselor ruseşti. S.U.A., conform opticei 
acestora, expune deschis tendințe hegemonice de conducător mondial. 
Rusiei i se prezintă în diverse forme pretenţii teritoriale pe întregul 
perimetru al frontierelor sale. Pe de altă parte, principalele scoli de 
gândire geostrategica dominante în Washington din anul 2000 
constatau ca, la vârful piramidei, lupta pentru supremație este data 
între neoliberalismul instituționalist, geoeconomie și neorealism. 
Ideile huntingtoniene ale conflictului dintre civilizații, sau globalismul 
neoconservator străluceau prin absenta. Geoeconomia operaționaliza 


doctrina potrivit căreia intram într-o noua epocă în care competiția și 
conflictul militar fac loc competiţiei și conflictului economic. 
Confruntările nu mai sunt militare, ci „războaie economice” pentru 
„supremație comerciala” sau dominarea unor piețe. Crearea unei 
economii competitive devine miza majora a noului joc geopolitic. 
Resursele statului (inclusiv spionajul) trebuie mobilizate în acest sens. 
Conceptele-cheie sunt „stat comercial” și „competiție economică”, iar 
principalul promotor al doctrinei este considerat Edward Luttwak, 
bine-cunoscut şi drept unul dintre strategii primului război din Irak. În 
vreme ce geoeconomia este o doctrină a competiţiei, neoliberalismul 
instituțional e o doctrină a cooperării internaționale. El promovează 
integrarea globală sub o structura de guvernare bazată pe o complexa 
arhitectura instituțională ilustrata de ONU, NAFTA, OMC etc. Unii 
adepţi merg pana la ideea ca statele-naţiune, inclusiv SUA, trebuie să-și 
cedeze treptat autoritatea către acest sistem de instituţii 
transnaţionale. Alţii susțin însă ca, într-o lume a globalizării, o 
geopolitica eficienta nu mai poate fi exercitata decât prin intermediul 
acestor instituţii. De aici obiectivul de a le întări pentru a putea mai 
apoi avansa agenda prin ele. Conceptele-cheie țin de „instituţii 
internaționale” şi „globalizare”, iar liderii acestui grup vin în special 
din zona academica (Robert Keohane, Joe Nye) sau din ramura liberal 
democrata a  establishment-ului de politica externă (Richard 
Holbrooke). Spre deosebire de neoliberali, neorealiștii afirma un 
scepticism profund cu privire la instituţiile internaționale şi, în 
general, la angajamente pe plan global, altele decât în strict interes 
national. Pentru ei, SUA ar trebui să facă în lume jocul clasic al Marii 
Britanii în Europa. Să monitorizeze oarecum detașate balanța 
sistemului (în cazul SUA, cel global) și să se implice doar pentru a o 
echilibra când situaţia o cere. Statele aliate trebuie îmbrăţișate și 
susținute fără rezerve (fie că sunt democraţii sau nu), iar intervențiile 
umanitare, promovarea democraţiei etc. de dragul lor însele sunt 
non-necesare, chiar dăunătoare. Conceptele-cheie: „interes national” şi 
„balanţa de putere”, iar principalii promotori sunt Donald Rumsfeld şi 
Condoleezza Rice. Revenind la Rusia trebuie să menţionăm ca un 
interes sporit prezintă politica sa prin prisma P.G.S. (P.G.S. - Periferia 
Geopolitica Strategica). Unul din actorii importanți din PGS se prezintă 
Turcia. În raporturile geopolitice, Turcia se prezintă ca un adversar 
tradițional în zona Balcanica, Mării Negre, Transcaucaz. Mai ales ca în 


prezent Turcia dobândeşte o semnificație geopolitica independenta în 
calitate de centru de putere în regiune. S-au învechit înfățişările despre 
aceasta tara ca despre „flancul sudic” N.A.T.0., ceea ce în esenţa era 
corect în perioada lumii bipolare. Astăzi Turcia este un puternic centru 
economic, militar şi - cel mai important - ideologic al regiunii. În afară 
de aceasta, acesta este un nod geopolitic care leagă (sau invers, în 
dependenta de problemele propuse și rezolvate, dezleagă) regiunile 
Europei de Sud, Orientul Apropiat și îndepărtat, spațiul post-sovietic. O 
importantă mare a dobândit Turcia în timpul prăbuşirii U.R.S.S. odată 
cu creşterea potenţialelor sale şi umplerea vacuumului geopolitic în 
câmpul sudic de acțiune al Rusiei. Încă nu demult, raporturile 
Occidentului cu Turcia păreau fără nori. Turcia era privita ca unul din 
principalele centre de baza care adunau pe filiera comuna forțele 
coaliției anti-irakiene în regiune, ca o arma a Occidentului de 
pătrundere în ţările C.S.., inclusiv și în scopul ruperii continue a 
rămășițelor influentei ruse. Turcia constituie unul din principalii 
concurenți și oponenți ai Rusiei în raza sa sudica (dar și pe teritoriul 
propriu-zis rus - în Transcaucazia, pe Volga și în primul rând Turcia 
prezintă interes chiar pentru lacutia). Puterea Forțelor Militare 
Maritime a Turciei (conform posibilităților militare) depășesc astăzi 
puterea flotei Mării Negre. Economia Turciei, cu toate greutăţile sale, 
este destul de dinamica. Vectorul tendinţelor geopolitice în prezent 
sunt în primul rând teritoriile C.S.I., vecinătatea Mării Negre, Caucaz, 
Asia Centrala, Transcaucazia. Chiar dacă posibilitățile economice 
pentru tendințele panturce nu sunt mari (volumul total al investițiilor 
în țările CSI din partea Turciei nu depășeau 3 miliarde dolari până de 
curând), Turcia se sprijină pe afinitatea limbii, rădăcinile istorice 
comune, comunitatea religiei. După ascensiunea la începutul anilor '90 
în direcția post-sovietica, în prezent Turcia întâmpina unele greutăți în 
acest proces. 


Factorul R. Moldova în spaţiul pontic în perioada de 
emancipare națională și democratica Guvernul sovietic de la Moscova 
a elaborat un plan strategic bine determinat pentru republica noastră 
- crearea a încă două formaţiuni cu orientare statala - Transnistria și 
Gagauzia. Dacă pentru cea de-a doua formaţiune Chișinăul a reușit să 
găsească o formula de coexistenta, nu același lucru s-a întâmplat şi cu 
fantoma statala, care are nucleul acțional la Tiraspol. Separatiștii din 


estul R. Moldova au încercat să demonstreze existența unui drept 
obiectiv pentru crearea în Transnistria a unei republici suverane, 
invocând specificul etnic şi istoric al regiunii care ar prezenta pământ 
rusesc strămoşesc cu specific multinațional care nu a fost niciodată în 
componenta unui stat romanesc. Ceea ce este un fals grosolan, întrucât 
etnia dominanta rămâne a fi cea romană/ moldoveneasca, chiar dacă 
am însuma proporția etnicilor ruși și a celor ucraineni. Actuala elita 
politică de la Tiraspol a fost constituita în special din cadre externe din 
spaţiul estic, cu pregătire profesională infima, care stăpâneşte acest 
teritoriu încă din perioada URSS. N-a existat un schimb de generații în 
viața politica a acestei regiuni a R. Moldova Analizele au perceput 
fenomenul transnistrean ca pe unul dezvoltat revanșard la adresa 
destinului liber pe care şi-l dorea Chișinăul şi al democratizării 
spațiului ex-sovietic, întrucât sprijinul alocat de către regimul de la 
Tiraspol pentru echipele care doreau să reinstaureze sistemul 
totalitar. După conflictul armat din 1992 au existat inițiative de 
relansare a dialogului dintre cele două maluri, încurajate de 
organizaţiile internaţionale și interguvernamentale, de „matusca 
Rusia”, unele din ele soldate cu ciocniri de cupe de şampanie. Datorită 
conflictului transnistrean, Chișinăul a fost nevoit să abdice de la 
traseul prooccidental şi să-şi îndrepte fata spre Moscova. În politica de 
stat, ca și în geopolitica sau studiul relaţiilor internaţionale, se pune un 
accent major pe termenul de securitate națională. Securitatea poate fi 
definita ca un „raport dinamic între ameninţări şi capacități”, dar în 
care potențialul militar nu mai ocupa un loc central. Elaborarea unor 
proiecţii şi scenarii geopolitice şi geostrategice se fac în continuare în 
cadrul laboratoarelor geopolitice ruse referitor la sud estul european, 
ele având menirea de-a desemna ulterioarele raporturi şi mișcări 
vectoriale ale politicei externe a Moscovei, inclusiv pentru R. Moldova. 
Amenințarea cea mai mare care planează asupra securităţii R. Moldova 
se trage de la Moscova. Economic, mediatic, informațional, politic etc. 
Kremlinul lui Putin a condamnat Chișinăul, etichetându-l ca dușman, 
iar tentativele de-a deschide o cale de dialog a elitei politice 
basarabene s-a soldat cu insuccese vizibile. Kremlinul se prezintă în 
relațiile cu Chișinăul de-a dreptul paranoic și irațional. Polarizarea 
excesivă a conflictului, în contextul celui de pe Nistru, releva limpede 
ca soluționarea oricărui conflict de pe glob necesita „aprobarea” 
formala, neformala, tacita, directa, indirecta a cel puţin unuia dintre cei 


2 centri de putere, fapt care nu s-a realizat pana acuma. Între Chişinău 
şi Tiraspol, de la 1988 întotdeauna au existat disensiuni, iar diferendul 
nistrean n-a fost soluționat, nici pana astăzi, chiar dacă a existat un 
Kozak şi nenumărate proiecte de reglementare a conflictului. 
Considerata ca duce o politică duplicitara în raport cu Rusia - 
metropola sa, R. Moldova era dezavantajata în raport cu Transnistria, 
care continua să fie considerata aliatul geostrategic tradițional şi 
continuu fidel - centrului sau geopolitic. Chișinăul este biciuit 
economic, mediatic, politic. Moscova a reușit cu succes să creeze 
conflicte în spaţiul post-sovietic, pe care le-a congelat și se afla în 
prezent într-o formă latenta. Însăși faptul ca Moscova a adoptat o 
politică de dublu standard în raport cu celelalte republici 
post-sovietice, conferă rolul ei de putere regionala cu tendințe 
„neoimperiale”. Referitor la aşa-zisa republica transnistreana, aceasta 
considera ca precedent Kosova și susține ca în cazul în care Serbiei i se 
va impune suveranitatea regiunii (Kosovo), spre care înclina lucrurile 
partenerii lor occidentali, va fi creat un precedent internaţional juridic 
evident care se va proiecta inevitabil asupra situaţiei din alte conflicte 
înghețate”. „Rusia nu îi va lăsa la nevoie pe conaţionalii stabiliți în 
prezent în afara granitelor ei, fie că e vorba de probleme umanitare, fie 
ca de pericol pentru siguranța oamenilor” - afirma diplomaţia rusă. 
Apariţia unor organizaţii de tipul CSI-2, confirma faptul ca Moscova nu 
va ceda Tiraspolul ca important cap de pod şi nod geopolitic și 
geostrategic în contextul frontierei Mării Negre. Chiar dacă Ue 
considera că este nevoie de o singură voce în relația cu Rusia, pe 
numitorul comun al intereselor naţionale, dar care să reprezinte 
principii comune și de la care să nu se abată nimeni, aceasta pana în 
prezent nu s-a concretizat cu ceva. 


Factorul România în contextul geopolitic al Mării Negre 
între Forumul Mării Negre, iniţiativa românească pentru Europa de 
sud est și OCEMN exista asemănări dar şi multe deosebiri. Prima 
organizație, prin excelenta a opțiunii democratice în regiunea Mării 
Negre este la început de cale şi poate fi considerată ca o altfel de 
abordare a spaţiului Pontului Euxin. Pe de altă parte, Rusia deține 
pachetul majoritar de acțiuni a OCEMN-ului. „Singurul câștigător al 
extinderii duratei conflictelor înghețate este tara căreia nu-i place să 
aibă o dezvoltare democratica. Este tara care continua încă sa creadă 


ca diferite tari pot fi controlate în deceniul următor sau în secolul 
următor”, a spus preşedintele Traian Băsescu. Preşedintele României a 
acuzat indirect Rusia ca beneficiază din continuarea conflictelor 
îngheţate din tari precum Georgia și Moldova. Probabil ca, auzind de 
Washington, oraş de pe axa sa, preşedintele Băsescu a crezut că se afla 
încă în epoca războiului rece. Preşedintelui României, Traian Băsescu, 
a cerut SUA să facă tot ce pot pentru a preveni „repetarea dominaţiei 
autoritare în Europa de Est”. O afirmaţie care poate alinia și state grele 
din UE. Aprecierile preşedintelui Băsescu referitoare la Rusia sunt 
exacte şi oportune. Rusia contemporană arata ca o mimare a ideii de o 
democrație adevărată. Societatea se prezintă extrem de polarizata, 
oamenii politici incomozi băgaţi la „zdup”, iar în ultima vreme 
jurnaliștii plătesc cu viața pentru curajul de a spune lucrurilor pe 
nume. Puterea lui Putin la Moscova este extinsa, iar „tarul” are 
predestinaţia unui „narcotic” pentru mase, încă neexpirat. Europa este, 
însă, interesata de stabilitate și cooperare cu Rusia, continuarea 
proceselor de acolo compatibilizând aceasta tara-continent cu restul 
Occidentului. Relaţiile României cu Rusia nu au fost cu adevărat 
normalizate niciodată după 1989. Numeroasele afirmaţii ale lui 
Băsescu - cum au fost și cele de anul trecut, din SUA, când a numit 
Marea Neagră „lac rusesc”, nu au capacitatea de revigorarea relațiilor 
Bucureștiului cu cel mai de seama furnizor de energie al Europei. 
Băsescu este sprijinit în demersurile sale de președintele Poloniei, 
Lech Kaczynsky, şi fratele sau geamăn, Jaroslav, premier al aceleiași 
tari, care au un discurs la fel de tranșant împotriva Rusiei. Aceștia au 
reproșat Germaniei înțelegerile de miliarde de euro semnate cu 
Moscova pentru importul de gaz rusesc printr-un gazoduct în curs de 
construcție prin Marea Baltica. Un alt Pact „Molotov-Ribbentrop'?! 
Germania este deranjata de aprecierile polonezilor. Pe de altă parte, 
țările Europei de Vest au o poziție moderata fata de Rusia, cu care 
desfăşoară un comerţ intens. În Est, Polonia şi arile Baltice formează 
aşa-numitul pol antirusesc din Uniunea Europeană, relațiile cu 
Moscova fiind complexe și delicate. Integrata în NAT ŞI UE, România - 
nu mai pot vreodată să cadă sub dominaţia Moscovei. În schimb, 
continua să plătească cea mai groasă factura, cu cel mai ridicat preţ din 
Europa pentru gazul importat din Rusia. 


Marea Neagră ca zona de expresie geopolitica 


Unul dintre motivele pentru care şeful diplomaţiei romane s-a 
aflat la Moscova, de curând, la reuniunea Organizaţiei Cooperării 
Economice a Mării Negre (OCEMN), a fost, potrivit propriilor afirmaţii, 
„nevoia de mai multă seriozitate în comunicarea dintre statele 
membre”. Însă Rusia are încă multe probleme de comunicare și de 
încredere cu statele riverane ale Mării Negre. Motiv pentru care a 
tratat, ca şi la summitul Mării Negre de la București, cu reticenta 
propunerile de reformare a organizaţiei. Deşi dorea să eficientizeze 
structura politica și economică a proiectelor OCEMN, România s-a lovit 
de refuzul încăpățânat al diplomaţiei ruse. Kremlinul nu este de acord 
cu cerința statelor membre ca de acum înainte deciziile să fie luate 
prin majoritate calificată, şi nu prin consens - un artificiu care permite 
Rusiei să blocheze orice proiect pe care nu îl dorește. La Moscova, 
Serbia a preluat preşedinţia organizaţiei - o bună ocazie pentru acest 
stat de a-şi promova în regiune politica externă (mai ales aspecte ce țin 
de statutul Kosovo). Statele din zona pontica vor putea, astfel, coopera 
mai eficient cu Uniunea Europeană, mai ales ca, de la 1 ianuarie, 
OCEMN va număra trei membre UE: Grecia, Bulgaria şi România. 
Deocamdată, OCEMN nu are însă structuri adaptate la cooperarea cu 
UE. Ar putea fi astfel puse pe agenda europeană probleme mai puțin 
stringente, precum conflictele îngheţate din Transnistria, Osetia de 
Sud şi Abhazia. Mai ales ca UE nu face diferenţa între proiecte politice 
şi economice, tratând OCEMN-ul ca pe un tot. lar acolo unde exista 
securitate economică, exista și securitate politica. 

„Izobare geoeconomice”. 

Deşi atât SUA, cât şi Rusia au încercat să-și impună punctul de 
vedere, au reușit şi câteva firme europene să se „strecoare” în regiune, 
printre care Shell, Total, Eni, dar şi Petrom. Americanii au avut o 
singură „problema'”: aprovizionarea cu petrol a Israelului. și au 
rezolvat-o construind conducta petroliera Baku (Azerbaidjan) - 
Ceyhan (port turcesc la Marea Mediterană). Atât Turcia, cât și 
Azerbaidjanul au relaţii foarte bune cu Israelul, soluția Ceyhan 
garantând, practic, alimentarea energetica a Israelului (care consuma, 
anual, 12 milioane de tone de petrol), chiar dacă relaţiile acestei tari cu 
ceilalți vecini s-ar deteriora. De remarcat, pentru ca petrolul să ajungă 
în „lumea larga” exista o singură ruta: de la porturile estice ale Mării 
Negre, prin strâmtorile Bosfor și Dardanele, în Marea Mediterană şi, de 
aici, oriunde în lume. Dar turcii, din motive ecologice, au decis să nu 


permită tranzitarea strâmtorilor a mai mult de 25 - 30 milioane de 
tone de petrol anual. De aici şi necesitatea realizării de rute 
alternative, precum Baku-Ceyhan. Marea Neagră este minata de 
Baku-Ceyhan. Cum americanii și-au „rezolvat problema prin 
construirea acestui oleoduct, nu mai par atât de interesați de traseele 
hidrocarburilor din zonă. În schimb, Rusia este din ce în ce mai 
interesata. Pe de o parte, este unul dintre cei mai importanţi 
producători de petrol şi gaze din lume. Pe de altă parte, Moscova este 
principalul furnizor de gaze al Europei. Practic, prin „arma energetica”, 
Moscova își continua tendințele hegemonice în Europa. La începutul 
anului, toată Europa a suferit de frig pentru ca Rusia (furnizorul de 
gaze) s-a „certat” cu Ucraina (transportatorul de gaze în Europa). Rusia 
a hotărât să „elimine” cvasi-total Ucraina din facerea gazelor, aşa ca a 
demarat construirea unui gazoduct prin Marea Baltica, astfel încât să 
ocolească Ucraina. Nu este prima astfel de „ocolire” pe care o face 
Moscova: cu câţiva ani în urma a hotărât ca gazele pot ajunge în Turcia 
şi prin Marea Neagră, nu numai prin Ucraina, așa că a construit 
gazoductul Blue Stream. Un lucru este cert: în prezent, Europa depinde 
de gazele rusești în proporție de 50% şi va ajunge, în câţiva ani, la 
70%! Dar aceasta subjugare termica şi energetica ruseasca va dura 
maximum 20 - 30 de ani. Până atunci ne vom zbate cum să ieşim mai 
onorabil de sub chinga rusească. Frontiera geopolitică euxiniană 
răzbate spre o altă etapă în abordarea geopolitica. 

Octavian SERGENTU, pentru www.conflict. md 

Sud-Est şi zona Mării Negre puteau să mai aștepte și au aşteptat 
până la începutul acestui mileniu, Dezvoltarea economică și 
securitatea regionala în zona lărgită a Mării Negre 

Victor Babiuc 

Preşedintele Camerei de Comerţ şi Industrie a României 

Intervenţia pe care am pregătit-o se referă la dezvoltarea 
economică în relație cu problemele de securitate din regiunea în care 
se afla România - așa numita „zona lărgită a Mării Negre”. Această 
regiune, în care, în afară de România, se mai afla Bulgaria, Moldova, 
Ucraina, Rusia, Turcia, Georgia, Azerbaidjan şi care este vecina cu alte 
două regiuni sensibile - Balcanii de vest, în care s-a desfășurat cel mai 
recent război european, și Orientul Apropiat - a fost multă vreme 
considerata problematica, dar neinteresanta. Exista aproape o tradiţie 
a politicii vest-europene, formata prin secolele XVIII-XIX, de a 


considera regiunea lipsită de importanta strategica pentru politica 
europeană. Aceasta tradiție s-a prelungit şi în secolul al XX-lea, iar 
Statele Unite au împărtășit-o. 

După prăbușirea comunismului și destrămarea URSS, regiunea a 
devenit una din zonele problematice ale continentului european. 
Tensiuni şi conflicte latente, pe care războiul rece le menţinuse 
îngheţate au ieșit la lumina şi au luat forme dintre cele mai violente. 
Războaie locale au izbucnit în fosta Jugoslavie, în Caucaz, în Republica 
Moldova şi numeroase tensiuni și controverse au înăsprit relaţiile 
dintre mai toate ţările din regiune. Faptul că exista probleme de 
securitate în regiune nu a fost negat de nimeni, dar convingerea ca 
regiunea este mai puțin importanta s-a menţinut. Pentru democrațţiile 
vest europene prioritare erau relația cu Rusia și integrarea Europei 
Centrale. Europa de când a avut loc o schimbare importanta. 

Pe 6 decembrie 2005, ministrul român de externe și secretarul 
de stat al SUA au semnat «The Defense Cooperation Agreement» prin 
care România asigura armatei americane accesul la baze militare și 
facilități de antrenament pe teritoriul său. În termeni mai puţin 
diplomatici putem vorbi de baze militare americane pe teritoriul 
românesc. O reacție imediată a venit din partea Rusiei. La întâlnirea 
Rusia - Consiliul NATO de la sfârşitul lui decembrie 2005, miniștrii 
ruși de externe și ai apărării şi-au manifestat nemulțumirea fata de 
acordul româno-american și au afirmat ca el încalca acordul privind 
forţele armate convenţionale din Europa. Viziunea ruseasca este că are 
loc o expansiune către est a NATO - de fapt a Statelor Unite - care se 
petrece în defavoarea Rusiei, dacă nu cumva chiar împotriva ei. 
România este numai un caz, pe o lista destul de lunga care include 
schimbarea regimurilor politice din Georgia și Ucraina în 2004 în 
favoarea unor forțe politice mai apropiate de Washington și despre 
care Pravda (5 ianuarie 2006) afirma că vor să adere la organizaţia 
nord-atlantica. Tot Pravda afirma ca și Republica Moldova face eforturi 
pentru a înlocui forțele rusești de menţinere a păcii din Transnistria cu 
forte NATO. Mai recent, diplomaţia ruseasca a luat inițiativă de a face o 
paralelă între soluţia occidentala pentru rezolvarea problemei Kosovo 
(autonomie fata de Serbia, dar nu independenta), pentru rezolvarea 
problemei Abhaziei. Cele două cazuri aparent locale sunt astfel legate 
între ele, traversând Marea Neagră. 

Acest şir de exemple poate continua, dar ele sunt suficiente 


pentru a sugera conținutul schimbării la care mă refeream: ceea ce 
până acum au fost probleme locale între tari mici sau fără importanta 
strategica s-au transformat în expresii ale problematicii de securitate 
globală. Dintr-odată nu mai avem de a face cu relația dintre moldoveni 
şi transnistreni, ci cu raporturile dintre NATO, UE şi Rusia. 
Problematica relațiilor inter-etnice din Georgia, care a născut 
problema Abhaza, exprima acum o problemă a relaţiilor dintre Rusia, 
Statele Unite, Germania şi Franţa. Şi aşa mai departe. În consecinţă, 
relațiile dintre statele regiunii nu mai sunt expresia doar a 
problemelor locale și sunt direct şi semnificativ influențate de relaţiile 
acestor tari cu marii actori ai politicilor globale. Aceasta evoluţie este 
recenta, dar are perspectiva de a deveni o constanta măcar pentru 
acest deceniu și poate şi pentru cel următor. 

A doua caracteristica a securităţii regionale din jurul Mării 
Negre, care se naşte acum, consta în faptul ca problematica sa, ca 
expresie și teren de competiție pentru relaţiile globale, se desfășoară 
în paralel cu relaţiile bilaterale dintre actorii globali (SUA, UE, Rusia, 
China, NATO, ONU etc.) și independent de acestea. Este vizibil fără 
multe analize. În noiembrie 2005, Vladimir Putin declara unor ziarişti 
olandezi ca Rusia ar fi încântată să devină membru și al NATO şi al 
Uniunii Europene şi că nu consideră NATO o organizaţie ostilă. O lună 
mai târziu, avem de a face cu „îngrijorarea” miniștrilor ruși de externe 
şi ai apărării fata de bazele americane din România, tara membra 
NATO și, în curând, membra a UE. Nu e vorba de viziuni diferite ale 
conducătorilor ruși şi nici de o cotitura în politica ruseasca, ci pur și 
simplu de tratarea diferita a doua aspecte - unul global și unul local - 
al aceleiaşi probleme. Tot astfel, relațiile  ruso-americane, 
ruso-germane, ca și cele americano-germane sunt, la nivel bilateral şi 
global, pe un traseu ascendent. Recentul acord al Rusiei și al Chinei de 
a accepta inițiativa americano-vest-europeană de a aduce problema 
Iranului în discuția Națiunilor Unite este un pas important în această 
direcție. Nu este un secret pentru nimeni însă, ca în același timp avem 
de a face cu o competiție între Rusia și Occident pentru zonele de 
influenta şi ca o bună parte a acestei competiții se desfăşoară tocmai în 
spațiul Mării Negre. Așa numitele „revoluţii colorate” din Georgia și 
Ucraina, presiunea asupra Belarus, schimbarea de orientare politica 
din Moldova, eforturile tuturor taberelor de a influența evoluţiile 
politice din ţările caucaziene etc. ilustrează tocmai aceasta competiţie, 


în care fiecare tabăra încearcă să își consolideze pozițiile: Occidentul 
utilizând mișcările civice și perspectiva sprijinului acordat prin NAT ȘI 
UE, iar Rusia utilizând politicile naționaliste şi energetice. Perspectiva 
alegerilor din martie din Ucraina a declanșat deopotrivă declaraţiile 
critice ale Secretarului de Stat cu privire la situația din Rusia, cât și 
conflictul energetic dintre Rusia și Ucraina. 

Faptul că avem de a face cu două planuri diferite ale aceleiași 
probleme - securitatea globală și relaţiile globale de putere - nu 
uşurează cu nimic dificultățile de abordare. În prezent este neclar cum 
se relaționează cele două categorii de probleme. În timpul războiului 
rece, soluţia era clara și simpla: acordurile la nivel global impuneau 
soluţiile la nivel local. Aceasta simplitate a dispărut. Influenta 
acordurilor la nivel global asupra problemelor locale s-a diminuat 
considerabil. Faptul ca nivelul global este dominat în principal de 
cooperare, în vreme ce nivelul local este dominat mai ales de 
competiție, nu este rezultatul unei ipocrizii a politicienilor din 
capitalele marilor puteri, ci este produs în mare măsură de apelul 
actorilor locali la susținere internațională. Amintesc un proverb 
românesc care spune ca buturuga mica răstoarnă carul mare. Exista o 
concluzie unanim recunoscuta potrivit căreia globalizarea nu 
diminuează, ci, dimpotrivă, măreşte importanta actorilor locali și 
capacitatea lor de a influența relaţiile globale. Am afirmat ca 
problematica locala din regiunea lărgită a Mării Negre tinde să 
exprime, în forme concrete, aspecte latente ale problematicii globale 
de securitate şi ale relaţiilor de putere dintre marii actori globali. 
Reciproca este, însă, la fel de adevărată: micile probleme locale tind să 
se exprime prin intermediul relaţiilor globale de putere și să le 
influențeze. Uitaţi-vă la confruntarea politica dintre luscenco și 
lanucovici în Ucraina. Ea poate fi interpretata ca o expresie a 
confruntării dintre Occident şi Rusia pentru Ucraina. Este o 
perspectivă care are numeroși susținători. Dar ar fi naiv să ne 
închipuim ca acești doi politicieni sunt doar simpli reprezentanți ai 
intereselor politice ale Washingtonului și ale Moscovei. În realitate, ei 
sunt politicieni autentici, exprimând în primul rând interesele politice 
ale diferitelor grupări din Ucraina. Așa că, la fel de adevărată este 
interpretarea care afirma ca o confruntare politica locala ucraineana 
este capabila sa genereze probleme în relaţiilor politice globale. Avem 
de a face cu o importantă răsturnare în perspectiva construirii 


soluţiilor. Până de curând, problemele locale erau rezolvate prin soluții 
la nivel global. Acum, suntem într-o noua perioada, în care mai 
degrabă soluţiile locale oferă perspectiva unor noi relații globale. 

Cred că putem privi problematica de securitate din zona lărgită 
a Mării Negre - care în aceasta perioada se suprapune în mare măsură 
cu problematica „Europei lărgite” - ca un caz exemplar al unei noi 
evoluţii a problemelor globale de securitate. Am subliniat deja două 
caracteristici ale acestei perspective. Prima se referă la faptul ca 
problemele de securitate locala tind să devină expresia unor probleme 
latente în raporturile de securitate globală. A doua caracteristica se 
referă la faptul ca problemele de securitate locala tind să se 
transforme, ca urmare a integrării actorilor locali în reţelele globale de 
securitate, în factori de influenta a relaţiilor la nivel global. Exista și o a 
treia caracteristica pe care vreau să o subliniez și ea se referă la ceea 
ce aş numi sfârșitul abordării geopolitice. O să detaliez un pic acest 
aspect, pe care îl consider important. 

Vă reamintesc ca vreme de patru decenii, războiul rece a 
acordat prioritate absoluta confruntării ideologice între sisteme și ca, 
ceea ce a fost denumit real-politik, viziunea despre politica 
internațională dezvoltata în secolul al XIX-lea, a trecut într-un plan 
secundar, chiar dacă nu a încetat nicio clipă sa influențeze gândirea 
politica şi strategica. Prăbușirea comunismului a adus după sine 
triumful paradigmatic și ideologic al abordărilor geopolitice. O 
excepție notabila o reprezintă SUA, care a continuat să își definească 
politica externă în mare măsură în termeni ideologici, promovând 
democrația și economia de piaţa libera la nivel mondial. Dominația 
paradigmei geopolitice a dus la acuzaţiile de ipocrizie politica la adresa 
principiilor ideologice susținute de SUA în politica sa externa, cum a 
fost cazul în războiul din Irak. 

Geopolitica înseamnă în mare măsură geo-economie, iar în 
centrul distribuției geografice a economiei se afla, conform 
teoreticienilor, distribuția geografica a resurselor energetice. De aici şi 
până la descrierea relaţiilor globale și a principalelor probleme de 
securitate în termenii competiției pentru resursele energetice ale 
planetei nu este decât un singur pas şi el a fost făcut cu mare ușurință. 
Cu prea mare ușurință, cred. 

O particularitate a geografiei economice actuale este ca 
resursele de capital și resursele de energie sunt distribuite pe o 


corelație inversa: capitalul s-a dezvoltat în țările care nu au resurse 
energetice sau sunt insuficiente (SUA, Japonia, Europa Occidentala), iar 
resursele energetice le găsim în țările în care capitalul este slab 
dezvoltat (Rusia, Orientul Apropiat, America Centrala și de Sud, 
Africa). Aceasta realitate este un fapt, dar în politica faptele au uneori 
semnificație secundara. Mult mai importanta este viziunea 
politicienilor. Un celebru fizician britanic făcea observaţia că ştim 
despre univers doar ceea ce teoria ne permite să aflăm. Acest lucru 
este cu atât mai adevărat în politica. Dacă politicienii vor interpreta 
realitatea mondială din perspectiva geopolitica, atunci exact asta vor 
obţine - o realitate geopolitica dominată de problematica accesului 
capitalului la resursele energetice. Atunci, politica externă a Rusiei va 
fi dominată de „politica conductelor” de ţiţei şi gaz. O Rusie condusa de 
politicieni care interpretează lumea în viziune geopolitica va face exact 
ce face acum - va renegocia contractele de gaz cu sateliții, va construi 
conducte prin Marea Baltica către Germania și prin Siberia către China 
şi Japonia și va lupta pentru controlul conductelor care distribuie 
energie non-ruseasca, cum este conducta Baku-Tbilisi-Ceyhan, care 
pare să ofere o explicație simpla pentru o bună parte din politica 
ruseasca în Asia Centrala. (Conducta răspunde unei necesități 
economice, dar traseul ei răspunde unei viziuni geopolitice). Dincolo 
de aspectele locale, influențează abordarea globală. Declaraţii recente 
ale lui Putin sugerează ca doctrina militară sovietică doreşte să 
renunţe la teoria „nu mai avem dușmani” și să o înlocuiască cu 
doctrina „exista un dușman, care încă nu a fost identificat. 

Mi se pare ca ambele perspective, cea ideologica și cea 
geopolitica, sunt prea simple pentru o lume atât de complicata ca cea 
actuală. În regiunea Mării Negre, de unde vin eu, alternanta lor 
conduce la confuzie, la incertitudine și la perpetuarea problemelor. 
Perspectiva ideologica sugerează Occidentului să susțină regimurile 
politice mai democratice şi să militeze pentru extinderea democrației 
către est, eventual pentru o schimbare inclusiv a regimului politic de la 
Moscova, prin intermediul mişcărilor civice și a unor politicieni 
prooccidentali. Perspectiva geopolitica, dimpotrivă, sugerează 
întărirea relațiilor cu Moscova şi cu regimurile politice care își iau 
angajamente ferme să asigure securitatea energetica a Europei şi chiar 
dincolo de aceasta, închizând eventual ochii la unele derogări de la 
democrație şi respectarea drepturilor omului. Politicienii occidentali și 


americani au folosit ambele viziuni și rezultatul nu este fericit. La 
rândul ei, Rusia a oscilat, făcând concesii uneia sau alteia între viziuni, 
dar întărind-o de fiecare dată pe cea alternativă. Problemele de 
securitate locala mai degrabă s-au accentuat decât s-au rezolvat, iar 
regiunea a rămas în continuare una dintre cele mai puţin dezvoltate și 
mai fecunde în probleme din întreaga Europa. 

Intenția mea este să propun o viziune mai complicata. Anul 
trecut am prezentat în cadrul unor dezbateri purtate tot aici, la 
Washington, o perspectivă pe care am denumit-o „a dezvoltării”. În 
esenţă, ea susține ca toate societăţile își cauta surse de dezvoltare, ca 
sursele de dezvoltare sunt concentrate în câteva regiuni şi că nu se 
dezvolta probleme de securitate între ţările care apelează la aceeași 
resursa de dezvoltare. Problemele de securitate sunt produse de ţările 
care, fie oscilează între surse de dezvoltare alternative (Ucraina între 
lumea occidentala și Rusia, Palestina între lumea occidentala și cea 
Islamică etc.), fie nu au acces la sursele de dezvoltare şi încearcă să 
construiască o dezvoltare ad-hoc, prin forte proprii (Iran, Coreea de 
Nord, unele tari sud-americane, etc.). Consecințele nu sunt doar de 
natura teoretica, ci pot fi extrem de practice. Între altele, ele presupun 
ca politicile în regiuni precum cea a Mării Negre să se deplaseze 
dinspre obiective care vizează regimuri politice (în abordarea 
ideologică) sau obiective care vizează securitatea energetica și militară 
(în perspectiva geopolitica) înspre obiective care vizează dezvoltarea 
economică și sociala. Asta nu înseamnă deloc ignorarea problemelor 
ideologice sau energetice. La urma urmei, dezvoltarea este o ecuaţie 
care cuprinde cel puţin șase termeni: democraţia politică, capitalul, 
energia, oamenii, cunoştinţele și mediul înconjurător. Subliniez ca, în 
acest moment, în lume nu exista nicio singura țară (poate cu diferență 
notabilă a Norvegiei (?)) care să aibă rezolvate toate problemele celor 
şase parametri. Abordarea a şase parametrii simultan este evident mai 
dificila decât a unuia singur sau a cel mult doi, dar este, cred eu, mai 
eficienta. 

Pentru regiunea Mării Negre asta ar însemna poziționarea 
ferma, fie a Uniunii Europene, fie a Statelor Unite, fie a unei combinații 
între acestea două ca resursa de dezvoltare pentru aceste tari. În 
prezent nu este cazul şi tari precum România, Bulgaria, Polonia, 
Ucraina - ceea ce Donald Rumsfeld denumea la un moment dat „noua 
Europa” - au fost nevoite să oscileze între Uniunea Europeană și 


Statele Unite exact în momentul în care acestea tocmai își înrăutățeau 
relațiile dintre ele (în timpul războiului din Irak). România este acum 
într-o situație avantajoasa, având un parteneriat strategic cu SUA și 
pregătindu-se să devină membru al UE, dar incertitudinea legată de 
sursa de dezvoltare rămâne. Ea este cu atât mai mare pentru celelalte 
tari din regiune, unde apare o a treia sau chiar o a patra resursa 
alternativă de dezvoltare în persoana Rusiei sau a lumii islamice sau 
chiar a Chinei. 

De aceea am fost destul de dezamăgit când un oficial american a 
anunțat în cadrul unei dezbateri purtate la Washington că nu se pune 
problema unui nou plan Marshall pentru Europa de Est în particular și 
pentru noua zona de expansiune euroatlantica din zona Mării Negre, 
inclusiv Rusia. De fapt, un plan Marshall ar fi cu totul insuficient pentru 
aceasta zona. Ceea ce ar fi necesar cu adevărat ar fi o alianță 
americano-vest europeană care să aibă ca obiectiv dezvoltarea 
integrată a Europei de Est şi a zonei Mării Negre (incluzând Turcia şi 
Caucazul). 

Sunt conștient de faptul ca un asemenea proiect nu se afla pe 
agenda comunității euro-atlantice și ca mulţi dintre dvs. îl vor 
considera utopic. Eu mă mulțumesc să notez faptul empiric ca țările 
din regiune acționează, chiar dacă nesistematic şi oscilant, în direcția 
unei asemenea cooperări cu lumea occidentala, surprinzând-o pe 
aceasta uneori insuficient pregătită. Turcia a solicitat aderarea la UE şi, 
în lipsa unei concepţii clare a politicienilor europeni, aderarea ei a 
stârnit mari dispute în întreaga Europa. Ucraina și Moldova se 
străduiesc să se reorienteze, deopotrivă către U şi NATO. Rusia însăși, 
nu face doar declaraţii politice cu privire la parteneriatul cu NAT ȘI UE, 
dar încurajează investiţii occidentale masive nu doar în industria 
energetica, ci și în ramurile de vârf, cum ar fi IT și construcţiile de 
maşini. 

România, în ciuda situației ceva mai bune, pe care am 
subliniat-o - membru NATO, parteneriat strategic cu SUA, în curs de 
aderare la UE - ilustrează foarte bine deficientele abordării 
fragmentare față de o abordare globală, în termenii celor şase variabile 
esențiale ale dezvoltării. Suntem un partener strategic al SUA în 
Europa de Est, membrii ai coaliției din Irak, participam la menţinerea 
păcii în Afghanistan etc., dar comerțul nostru cu Statele Unite abia 
atinge un miliard de euro, însemnând 2, 8% din totalul comerțului 


exterior al României (în 2003). România este strâns legata politic de 
lumea occidentala, dar investiţiile nete de capital străin în România în 
2003 nu au reprezentat decât mai puţin de 1% din totalul investițiilor 
realizate în acel an. Situaţia s-a mai îmbunătăţit în ultimii doi ani, dar 
este evident ca, în aceste condiţii, perspectivele dezvoltării rapide ale 
României pe toţi cei 6 parametri ai dezvoltării nu sunt excepționale. 
Majoritatea sunt europene. Cele americane sunt nesemnificative. 

Eu sunt însă optimist. Consider ca, mai lent decât ne-am dori noi 
românii, realitatea acționează în favoarea noastră. În 1998, Franţa 
încerca să convingă SUA să accepte intrarea României în NATO, iar 
SUA se străduia să convingă Franţa şi Germania să accepte aderarea 
României la UE. În numai câţiva ani, situaţia s-a modificat radical - am 
devenit membri NATO și suntem pe cale să intrăm în UE. Ma aştept ca, 
în continuare, evoluțiile să fie la fel de rapide, bazate pe înlocuirea 
continua a abordărilor tradiţionale, ale secolului XX, cu abordări mai 
adecvate secolului al XXI. Una dintre schimbările la care ma aștept să 
aibă loc pe termen scurt consta în a nu mai privi Europa de Sud Est nici 
ca pe o zonă lipsită de importanta strategica, nici ca pe o simplă perdea 
de protecţie (buffer-zone) între Occident și Rusia, ci ca pe una dintre 
regiunile a cărei dezvoltare rapida poate conduce la rezolvarea unor 
probleme actuale de securitate, atât regionala, cât și globală. 

lată-ne reuniți din nou, potrivit tradiției Ministerului Afacerilor 
Externe, la momentul anual de bilanț al activității noastre diplomatice. 
Cu un an în urmă, ne-am propus să ne mobilizăm resursele pentru a 
continua efortul pregătirii pentru aderare la același ritm, fără sincope, 
spre a elimina orice alternativă la data de 1 ianuarie 2007. Ne-am 


propus, în egală măsură, să demonstrăm că vocaţia europeană a 
diplomaţiei romaneşti decurge nu numai din energia cu care urmărim 
obiectivul aderării noastre la Uniune, dar și din maniera în care dorim 
să configurăm şi să construim identitatea și obiectivele României în 
etapa post-aderare. Ne-am propus să regândim cu inteligenţă și 
pragmatism raporturile noastre cu vecinătatea, în mod special Balcanii 
de Vest, Republica Moldova și regiunea Mării Negre. Am urmărit de 
asemenea inițierea procesului de revalorizare a unor spaţii în care 
România a fost consistent implicată în trecut: Asia Centrală, Orientul 
Mijlociu, Asia de Sud Est, America Latină. 

Nu doresc să insist, aici şi acum, asupra detaliilor tehnice. Veţi 
găsi distribuit, în anexa discursului, un bilanț al activității MAE de la 
precedenta reuniune şi până astăzi. Prefer să desenez, în linii generale, 
bilanţul activității diplomatice din septembrie 2005 până astăzi. A fost 
un an de care, personal, sunt mulțumit. În acord cu propriile exigenţe, 
dar şi cu așteptările partenerilor noştri, diplomaţia română s-a 
concentrat în acest răstimp pe consacrarea unor standarde calitative 
care nu mai depind de conjuncturi şi reuşesc să evite accidentele de 
parcurs. A fost un an în care diplomaţia românească a lucrat pe 
multiple paliere specializate, cu o bună dinamică şi fără a-şi trâmbiţa 
succesele. Beneficiile vor fi din ce în ce mai vizibile, atât la nivelul 
imaginii internaționale a României, cât și pe ecranul societăţii civile. 
Știu că diplomaţii români sunt astăzi pe deplin conștienți de faptul că 
nu se află doar în serviciul statului, ci și la dispoziţia concetăţenilor 
noştri, pe care suntem tot mai mult chemați să îi protejăm, prin însăși 
natura evoluţiilor europene și globale. 

Discreţia deliberată cu care am articulat și am consolidat, după 
caz, marile linii ale politicii externe a României, poate fi privită și ca 
exercițiu critic. În era democraţiei, a economiei de piață sau a 
marketingului - dar şi într-o epocă de ubicuitate a mijloacelor de 
comunicare - calitatea oricărui produs și utilitatea oricărei politici 
publice, inclusiv cea externă, se judecă în raport cu percepţia mai largă 
referitoare la ea. lată de ce politica externă are şi vocaţia transparenţei 
interne, chiar dacă ea vizează relaţiile cu interlocutori internaţionali. 


Excelenţele voastre. 
Doamnelor și domnilor invitaţi. 
Privim reuniunea anuală a diplomaţiei românești nu atât ca pe 


un pretext festiv, cât ca o oportunitate aparte de analiză şi reflecţie 
strategică. Ne aflăm într-un moment crucial pentru evoluția României, 
dat fiind că, la 1 ianuarie 2007, România va deveni membră a Uniunii 
Europene. Deşi jalonat cu obstacole, efortul nostru politico-diplomatic 
nu se încheie atunci. Ne așteaptă, dimpotrivă, o nouă călătorie, cu 
încercările, oportunităţile, succesele și eșecurile ei. Este o călătorie în 
care trebuie să ne regăsim şi să ne remodelăm identitatea ca 
politicieni, diplomaţi, dar şi ca naţiune. lată de ce imperativul 
prezentei reuniuni este acela de a trasa fără complezenţă conturul 
acestei identități, formulând cu toată claritatea atât interesele 
naționale, cât şi necesara lor articulare cu interesele Uniunii Europene. 
Se pune în discuţie maniera în care vom reuși să fructificăm beneficiile 
şi să gestionăm costurile viitorului nostru statut. E nevoie să stabilim 
ce tip de contribuție vom aduce în interiorul Uniunii, cine sunt 
partenerii noştri privilegiați și cine vor fi, inevitabil, competitorii 
noştri la scară globală. Sunt întrebări care gravitează în jurul Strategiei 
post-aderare, document la care vă rog să vă raportați în toate 
grupurile de lucru. Plecând de la ideile generate în aceste zile, dorim să 
consolidăm Strategia şi să o aducem în dezbaterea publică. Este un 
efort conceptual la care vor participa toate instituţiile centrale dar și 
reprezentanții societăţii civile și sperăm ca, din interacțiunea lor 
responsabilă, să rezulte modalitățile optime de amortizare a ceea ce 
s-ar putea numi „şocul integrării”. 


Doamnelor şi domnilor. 

Dragi colegi. 

Locurile comune de astăzi sunt ideile inovatoare de ieri. Am mai 
spus-o şi cu alte ocazii, România va fi, în Uniunea Europeană, un stat 
de dimensiune medie, al șaptelea sub raport demografic și al doilea ca 
mărime dintre noile state membre, după Polonia. Suntem un stat cu 
importante conexiuni atât în sud-estul Europei, cât și la est de granița 
externă a UE. Un stat care oferă o piață interesantă pentru marile 
corporaţii occidentale, dar care are, deocamdată, un aport relativ 
modest la veniturile totale ale Uniunii și la afirmarea competitivităţii ei 
globale. 

În ultimii ani, diplomaţia noastră a evitat excesele retorice şi s-a 
concentrat pe respectarea obligaţiilor asumate şi afirmarea opțiunilor 
strategice, mai presus de conjuncturile politice interne. Nu am avut 


nici aspiraţiile, nici resursele financiare ale unei mari puteri sau ale 
unei puteri regionale. Am dorit doar să îndeplinim datoria de a ne fixa 
obiective realiste, de a ne depăși limitele și de a compensa 
vulnerabilitățile prin maxima mobilizare a resurselor creative de care 
dispunem. Ne-am străduit tot mai mult să ne comportăm ca un 
membru de facto al Uniunii, devansând momentul aderării. 

Prioritatea numărul unu a politicii externe românești a urmărit, 
desigur, finalizarea procesului de aderare la Uniunea Europeană, 
potrivit calendarului stabilit. Suntem foarte aproape astăzi de 
realizarea acestui obiectiv. Trebuie să menţinem aceeași abordare 
sobră şi pragmatică pentru a parcurge ultimii pași pe care îi mai avem 
de făcut până la aderare. Săptămânile și lunile următoare sunt cruciale. 
Avem în față un test însemnat, cel al raportului Comisiei din 26 
septembrie, pe baza căruia Consiliul Uniunii urmează să confirme 
aderarea noastră la 1 ianuarie 2007. Așa cum am făcut-o şi până acum, 
vom continua să transmitem, ca diplomaţi, un mesaj de seriozitate și 
angajament, un mesaj care să comunice prompt și credibil progresele 
pe care le facem pentru a ne îndeplini angajamentele și faptul 
că reformele profunde iniţiate în România sunt ireversibile. 

Urmărim în continuare finalizarea cu succes a procesului de 
ratificare a Tratatului de Aderare. Parcurgerea procedurilor de 
ratificare, încheiate în 21 de state membre, a constituit, după cum bine 
ştiţi, o dimensiune politică esenţială în activitatea politico-diplomatică, 
şi doresc să vă mulțumesc pentru implicarea dumneavoastră în 
această direcţie. Este un proiect a cărui finalizare necesită mobilizarea 
maximă a capacităţii noastre de comunicare şi în următoarele luni. 

În paralel cu eforturile pentru aderarea la 1 ianuarie 2007, am 
continuat și demersurile tradiționale în forurile multilaterale, atunci 
când România şi-a asumat responsabilități internaţionale, precum 
preşedinţia SEECP şi preşedinţia Consiliului de Securitate în cursul 
anului 2005, respectiv preşedinţia Comitetului de Miniștri al 
Consiliului Europei, simultan cu Preşedinţia OCEMN, în prima parte a 
anului 2006. 

Activitatea din domeniul promovării francofoniei s-a intensificat 
semnificativ, astfel încât pregătirile pentru sommetul din septembrie, 
de la Bucureşti, au intrat în linie dreaptă. Sperăm că acesta va fi un 
succes organizatoric şi de imagine. 

Pe plan regional, ne-am concentrat cu precădere atenţia asupra 


problematicii Mării Negre, care a inspirat unul dintre cele mai 
complexe proiecte de construcție diplomatică românească de după 
1989. Am demarat Forumul Mării Negre pentru Dialog și Parteneriat, 
al cărui certificat de naștere a fost «emis» cu ocazia summit-ului de la 
București din 5 iunie. Am lansat procesul de formare a unei 
euro-regiuni a Mării Negre, sub auspiciile Consiliului Europei. Am 
reuşit instituirea unui nou program de cooperare transfrontalieră la 
granițele externe ale UE - Programul Marea Neagră - ce va funcționa 
începând cu 1 ianuarie 2007, sub egida Instrumentului European de 
Parteneriat și Vecinătate (ENPI). Continuăm eforturile pentru 
consolidarea sprijinului regional şi internaţional pentru aceste 
inițiative, pentru a genera primele proiecte cu dividende concrete. 
Balcanii de Vest, R. Moldova și Geórgia, dar și Orientul Mijlociu, Irak și 
Afghanistan, reprezintă celelalte spaţii care au beneficiat de atenția 
constantă a diplomaţiei române, pe parcursul ultimului an. 

Relația strategică de parteneriat cu SUA a continuat să 
constituie un reper privilegiat al politicii externe a României, altfel 
spus, un instrument eficient de sprijinire a reformelor interne pe plan 
politic, economic, militar și administrativ. Aceeași relație de 
parteneriat a definit în continuare și raporturile României cu Marea 
Britanie, Germania, Franţa, Spania, Italia, Ungaria. 

lată, așadar, punctele forte pe care se sprijină politica externă a 
României, ca viitor stat membru al UE. România post-aderare este 
centrul de interes al tabloului pe care aş dori să-l schițez în fața 
dumneavoastră şi care va fi, desigur, completat prin contribuția 
fiecărui participant la reuniunea noastră. 

Cred că putem admite fără dificultăți faptul că interesul 
primordial al României este modernizarea și dezvoltarea pentru 
valorificarea maximă a potenţialului său politic, economic, social, 
cultural şi uman. România promovează acest interes în contextul mai 
general al Europei unite, aflată într-un parteneriat real cu SUA, într-o 
lume pașnică, stabilă, caracterizată prin extinderea proceselor 
democratice, respectarea drepturilor omului, supremaţia legii și 
progresul bunei guvernări. 

Interesul național, astfel definit, nu s-a schimbat de-a lungul 
ultimilor ani. Ne confruntăm însă astăzi cu noi realităţi 
internaţionale, ne asumăm răspunderi noi şi avem noi 
perspective. Afirmația că niciun stat nu se poate izola pe scena 


internațională fără să-şi submineze propriile interese a dobândit astăzi 
o actualitate fără precedent. Însăşi definiţia intereselor nu mai poate fi 
realizată fără complexe interacțiuni cu diferiți actori, parteneri sau 
competitori, pe fondul unui minimum de consens referitor la evoluţiile 
de pe scena internațională. 

Primul „segment” asupra căruia se proiectează definirea 
intereselor României este realitatea europeană. Este inutil să glosez 
acum pe seama importanţei Uniunii ca actor global. Rolul său este 
semnificativ şi de multe ori de la sine înţeles, deși în interiorul UE, el 
face încă obiectul dezbaterilor politice şi academice. În ultima 
perioadă, Uniunea Europeană își redimensionează ambițiile şi 
traversează procese, adesea delicate, de sporire a coeziunii interne. 
Există conştiinţa oportunității de a profila Uniunea Europeană ca pivot 
al dezvoltării mondiale. O asemenea aspirație nu se poate concretiza în 
absența demersurilor de consolidare a  eşafodajului politic, 
instituțional, economic şi social care susține „construcția europeană”. 

Aşa cum România are nevoie de exerciţiul reflexiv al unei 
strategii post-aderare, Uniunea Europeană are nevoie de analiză și 
proiecție strategică, pornind de la„digerarea” și integrarea 
propriu-zisă a celui de-al cincilea val al extinderii, care se va finaliza 
prin aderarea României și Bulgariei. Uniunea are la rândul ei nevoie să 
ştie, cu maximă claritate, cum își va transforma interesele sub impactul 
evoluţiilor interne și externe, care sunt riscurile, provocările și 
perspectivele sale. Anumite puncte de pe agenda europeană devin 
automat teme de reflecţie și acțiune pentru România: 

Uniunea are nevoie de o reconfigurare instituţională și juridică 
pentru a-şi spori eficiența, în pas cu evoluțiile noului mileniu şi cu 
aşteptările existente în interiorul sau în afara ei. 

UE va trebui să identifice modalităţile cele mai eficiente pentru 
a difuza idealul european în ansamblul țesutului social și a consolida 
vocația democratică a guvernării din spaţiul continentului nostru. 

UE trebuie să ajungă rapid la opţiunile cele mai adecvate cu 
privire la viitoarele sale graniţe, în ceea ce priveşte propria vocaţie în 
raport cu vecinătatea apropiată, dar şi la nivelul interacțiunilor sale cu 
SUA, Federaţia Rusă și puterile emergente din Asia de Sud Est. 

Uniunea trebuie să îşi consolideze avantajul economic pe plan 
global, prin cultivarea inovației, cercetării, informației și cunoașterii, 
ceea ce presupune anumite modificări în funcționarea modelului 


european „tradițional”. 

Din asemenea rațiuni, dezbaterea despre viitorul Europei nu se 
poate limita la perspectivele Tratatului Constituţional. Aș îndrăzni să 
afirm că dezbaterea referitoare la Tratat este doar prima instanţă a 
marilor provocări cărora Uniunea trebuie să le facă față nu doar în 
mod generic, ci pragmatic, operaţionalizat pe domenii şi sectoare de 
acțiune precum politica agricolă, perspectivele financiare, reforma 
economică, diminuarea dependenţei energetice, PESC/PESA, Politica 
Europeană de Vecinătate. 

În ceea ce priveşte realităţile globale pe fundalul cărora vom 
construi profilul internațional al României, ca stat membru al UE, ele 
sunt mult prea complexe şi fluide pentru a fi riguros sintetizate aici, 
dar vă cer permisiunea de a menţiona câteva: 

În secolul XXI, politicul, economicul şi aspectele de securitate 
sunt inseparabile atât la nivel național, cât la scară globală. 

Securitatea statelor implică, mai mult ca oricând, securitatea 
cetăţenilor. 

Ritmul globalizării economice creşte continuu, datorită 
progresului informatic și comunicațional. Fluxurile internaționale de 
resurse, capital, servicii, idei, deschid perspective pentru progresul 
economic și social al multor categorii şi zone. Nu avem încă un răspuns 
definitiv dacă ele produc simultan dezechilibre, discriminare şi 
perdanțţi, dar ştim că trebuie să acordăm toată atenţia diferențelor 
economice între state și regiuni, excluderii sociale, discrepanţelor 
economice. 

Problematica energetică, adusă tot mai frecvent în centrul 
atenției, va rămâne una dintre preocupările fundamentale ale statelor, 
inclusiv în relaţiile lor externe. Construirea de noi conducte, încheierea 
parteneriatelor, chiar identificarea şi exploatarea unor surse 
alternative vor dobândi o conotaţie politică tot mai pregnantă. 

Ameninţările şi riscurile sunt difuze, omniprezente, inerente 
opţiunilor politice şi „multisectoriale”: terorism, risc de pandemii, 
dezastre naturale sau produse de om, deteriorarea mediului, fluxurile 
migraţioniste, toate au devenit deopotrivă domenii ale politicii interne 
şi externe ale fiecărui stat. 

Pe viitor, sursele de divergență cu potenţial conflictual vor 
decurge mai puţin din litigiile teritoriale sau etnice, cât din competiția 
pentru resurse, pentru performanța economică şi prosperitate, 


punând în contrast diferite opțiuni de dezvoltare, bazate pe ideologii 
sociale şi religioase concurențţiale. 

Factorii religioşi şi culturali joacă un rol tot mai consistent în 
peisajul global actual, ceea ce sporeşte complexitatea mediului 
internaţional și diversifică aşteptările la adresa performanţei 
diplomatice. Mă alătur acelor lideri de astăzi care văd în ideile şi 
valorile umane cea mai importantă sursă de conflict, dar şi de 
reconciliere, în anii următori. 

Simpla explorare a complexităţii lumii internaționale și a 
inerentelor sale dificultăți presupune un exercițiu adeseori 
descurajant. Există, cu toate acestea, și câteva repere certe. SUA vor 
continua să reprezinte principalul actor internaţional, atât din punct 
de vedere politic, cât şi economic. Uniunea Europeană rămâne un 
jucător economic semnificativ, care trebuie să evolueze spre asumarea 
unui rol politic pe măsură. Există actori globali cu o tot mai însemnată 
pondere geopolitică: mă gândesc aici la China, India, Japonia, Rusia. În 
pas cu UE, România asimilează lecţia reconfigurării raporturilor 
globale şi a necesităţii unor noi parteneriate. 

ONU se confruntă în continuare cu problema spinoasă a 
reformării interne. Deşi anumite oportunități nu au fost valorificate, 
noile structuri create au şansa de a-şi asuma un rol în prevenirea, 
soluționarea sau aplanarea conflictelor internaționale. Revigorarea şi 
reafirmarea angajamentelor față de Obiectivele de Dezvoltare ale 
Mileniului prezintă, în același timp, o speranță pentru eliminarea 
discrepanțelor economico-sociale flagrante şi, implicit, creşterea 
stabilității sistemului internațional. 


Doamnelor și domnilor invitaţi. 

Dragi colegi. 

Analiza noului decor european și global are o evidentă miză 
pentru reflecția strategică. Acesta este contextul în care se cuvine să 
evaluăm noile răspunderi pe care România și le asumă, începând cu 1 
ianuarie 2007. 

Primul palier la care ne raportăm este cel al răspunderilor 
politice şi de securitate. Purtând o amprentă istorică dificilă, 
România a concentrat multe eforturi, în perioada post 1990, pentru 
a-şi asigura securitatea şi a evita reculul într-o așa numită „zonă gri”. 
Astăzi, România aparține Alianţei Nord-Atlantice, a stabilit un 


parteneriat strategic cu SUA şi contribuie cu trupe în diverse teatre de 
operațiuni din lume. Asemenea altor state care au aderat mai recent la 
Uniunea Europeană, România acordă o mare importanţă rolului 
Statelor Unite în securitatea europeană. Nu vedem prezența americană 
în Europa ca pe un factor opus ambiţiei de a dezvolta o politică 
europeană de securitate și apărare. România consideră că una dintre 
cele mai importante răspunderi politice, după aderare, este aceea de a 
contribui, cu argumente și acțiuni credibile, la refacerea solidarităţii 
transatlantice. Nu este obligatorie perfecta suprapunere conceptuală a 
partenerilor atlantici. Avem însă nevoie de legături solide bazate pe 
varietatea valorilor şi intereselor comune, pentru că legăturile 
transatlantice funcționale pe plan politico-militar sunt singurele 
capabile să garanteze un mediu favorabil progresului economic de pe 
ambele continente. Sub aspectul pledoariei pentru coerență şi 
solidaritate transatlantică, România va adopta cel mai probabil o linie 
de conduită care să îmbine proatlantismul lucid cu multilateralismul 
eficace al Europei. 

Modalitatea noastră de a gândi raporturile dintre U şi SUA se 
proiectează direct asupra manierei în care România percepe asumarea 
răspunderilor de securitate. Pentru noi, NATO şi relaţia transatlantică 
vor continua să se situeze în prim planul politicii naționale de 
securitate. Este la fel de adevărat că evoluţiile doctrinare și factuale 
din ultimii ne-au convins că securitatea înglobează astăzi multiple 
fațete şi instrumente și că trebuie să pledăm pentru 
complementaritatea dintre NAT ȘI EU, ca furnizori de securitate la 
nivel european și global. 

O provocare pentru România, ca și pentru statele integrate în 
2004, priveşte echilibrul dintre investiţiile în securitate și investiţiile 
în dezvoltarea internă. România alocă importante fonduri pentru 
susținerea trupelor în exterior, la limita obiectivă de susținere 
bugetară. Au fost demarate importante programe de înzestrare a 
forţelor armate. În perspectiva aderării la UE, România a dorit să fie 
percepută ca un contribuitor la demersurile comune de asigurare a 
securității, dar şi ca deținătoare a unor capabilități de nișă. Există 
totuși decalaje notabile între potenţialul de care dispunem, așteptările 
Uniunii în raport cu noi şi implicarea efectivă în acțiuni ale UE. 
Apreciem că se impune ameliorarea procedurilor inter-instituționale 
de management al crizelor, pentru a spori predictibilitatea planificării 


militare ori de câte ori vom angaja trupe în diferite teatre de 
operațiuni. 

Abordarea securității în sens larg implică tot mai frecvent 
dosare tradițional  „apolitice” precum problematica securității 
energetice. Anumite medii europene au adesea tendința de a privi 
„securitatea energetică” în contextul relaţiilor UE-Rusia. Dosarul 
energetic este însă mult mai vast; el include diversificarea, 
liberalizarea, conlucrarea între actorii politici și actorii economici, 
investițiile în cercetare și dezvoltare (prin care se conectează cu 
Agenda Lisabona). 

România abordează securitatea energetică de pe o poziţie 
particulară: ea nu depinde decât moderat de importurile de energie, a 
fost la un moment dat al doilea producător european de petrol, deci 
are și perspectiva ţărilor producătoare, și aspiră la un loc central în 
cadrul tranzitului de energie dinspre spaţiul CSI către UE. 

Suntem convinşi, alături de alți parteneri europeni, de 
necesitatea unei politici energetice europene. Un astfel de proiect nu 
va fi ușor de implementat, întrucât interesele statelor membre nu sunt 
încă armonizate. Dificultatea nu îl face însă mai puţin necesar. Pe 
termen lung, lipsa unităţii politice din domeniul energetic va avea 
efecte similare lipsei de unitate din domeniul PESC, de exemplu. 
Vulnerabilitățile UE ce decurg din absența unei politici energetice 
comune se vor răsfrânge în alte sectoare. De aceea, cercul vicios al 
vulnerabilităților UE trebuie întrerupt prin leadership şi viziune, fără 
de care proiectul european riscă să stagneze. 

Leadership-ul şi viziunea pot fi dovedite inclusiv prin adoptarea 
unei politici altruiste în raport cu statele producătoare, prin 
descurajarea divizării europene și al focalizării asupra propriului 
interes pe termen scurt. Politica energetică nu trebuie realizată prin 
sacrificarea politicii de vecinătate, spre exemplu și, cu atât mai puţin, 
prin obliterarea valorilor fondatoare. Preţul energiei trebuie decis prin 
acțiunea pieței şi cooperarea politică, fără a subestima deficitele 
democratice, încălcările drepturilor omului sau penetrarea unor 
interese ilicite în structurile de stat. 

O ultimă idee pe care doresc să o mențţionez aici este necesitatea 
consolidării cooperării transatlantice în domeniul energiei. Este 
natural ca U și SUA, în virtutea interdependenţei lor economice, să aibă 
interese comune în domeniul energiei. O astfel de cooperare trebuie 


văzută într-un sens cât mai larg, nu doar prin colaborarea în vederea 
accesului la resurse, ci şi prin includerea noilor tehnologii, domeniu în 
care doar acțiunile euro-americane conjugate pot imprima o 
schimbare concretă, la nivel global. 

Palierul de securitate al viitoarelor noastre răspunderi ca 
membru al Uniunii este inseparabil de palierul politic. Voi reveni la 
tabloul politic intern al Uniunii când mă voi referi la noile perspective, 
precum şi la resursele aflate la dispoziția României. Este suficient, în 
acest moment, să afirm angajamentul nostru de a contribui, prin 
pozițiile adoptate în raporturile intra-comunitare, la coeziunea, 
consolidarea şi relansarea proiectului european. Este o linie majoră de 
acțiune politică, potențată grație euroentuziasmului manifestat de 
societatea românească. 

În ceea ce priveşte relaţiile politice ale Uniunii Europene cu alte 
state, nu vom înceta să relevăm interesul nostru strategic de a 
eficientiza implementarea unei Politici Europene de Vecinătate 
capabilă să funcționeze ca interfață realistă cu regiunea Mării Negre, R. 
Moldova, Ucraina și Balcanii de Vest. 

În calitate de nou stat membru al UE, politica României va căuta 
să stimuleze implicarea UE în regiunea Mării Negre, cu intenţia de a 
dubla pârghiile bilaterale deja existente printr-o abordare strategică 
regională, coerentă şi inclusivă. Suntem consecvenți în pledoaria 
noastră pentru conştientizarea, de către toate părțile interesate, a 
importanţei și potenţialului deosebit pe care regiunea Mării Negre îl 
oferă Europei. Este nevoie de viziune în plan regional și european, este 
nevoie de cunoaștere reciprocă și dinamizarea formatelor de 
cooperare, în ideea că rezultatele vor aduce beneficii ambelor părți. 
România va susţine orice inițiativă pe linia precizată şi este hotărâtă să 
pună la dispoziţia Uniunii propriile resurse, idei și contribuţii. Forumul 
Mării Negre poate reprezenta cadrul necesar stabilirii priorităților de 
acțiune în cooperarea dintre UE şi regiunea pontică, asumându-și 
simultan vocația de a pune în practică orice proiect de cooperare cu 
impact pozitiv asupra societăților civile din statele litorale. 

În calitate de viitor membru al UE, ne vom afirma dorința de a 
consolida oferta politică și strategică făcută Republicii Moldova. Ne 
interesează o vecinătate stabilă, democratică, prosperă, conectată la 
circuitele europene. Avem un interes special generat de multiplele 
noastre afinități și vom reflecta acest interes în poziția adoptată la 


nivelul Uniunii Europene. 

România dezvoltă, totodată, o empatie generatoare de 
responsabilităţi sporite față de alte state din proximitate, care 
traversează acum procese de reformă, democratizare şi reconstrucție 
politică internă. Ne bucură accelerarea ritmului contactelor noastre cu 
Ucraina. Continuăm să căutăm împreună cele mai flexibile formule 
pentru rezolvarea chestiunilor divergente. România se va alătura altor 
parteneri europeni în susținerea fermă a democraţiei și reformelor din 
societatea ucraineană și în valorificarea instrumentelor și 
experiențelor europene în beneficiul Ucrainei și al Uniunii. 

O similară empatie investim în democraţiile emergente din aria 
Balcanilor de Vest. Această empatie se proiectează în trei dimensiuni 
interdependente: planul strict bilateral, cel al acțiunilor noastre în 
cadrul NAT ŞI UE, și cel al cooperării regionale. 

Credem că stabilitatea în zonele de interes strategic pentru UE 
este crucială pentru reunificarea paşnică a Europei. Dacă principiul 
viabilității pe termen lung este surclasat de considerente 
conjuncturale, formulele la care se va ajunge riscă să nu producă 
stabilitate regională pe termen lung. Avem datoria de a ne susține 
punctul de vedere consecvent şi argumentat. Vom continua să 
susţinem importanța unei abordări coerente a problematicii acestei 
regiuni, în căutarea unor scenarii echilibrate menite să apropie 
regiunea de vocaţia sa pur europeană. Este datoria noastră să arătăm 
că desprinderea de trecut este un pariu pe care această generaţie de 
lideri politici din zonă trebuie să îl câștige. 

Alături de prioritățile regionale, trebuie să regândim o serie de 
relații cu potenţial strategic insuficient valorificat. România aduce în 
UE experienţa relațiilor diplomatice cu o mare varietate de state. 
Capitalul acesta se cere valorificat cu inteligență. Etapa concentrării 
exclusive pe prognoza politică sau economică venită de la Bruxelles se 
încheie pentru mulți colegi. Energiile, resursele și ideile noastre 
trebuie reorientate, în parte, către spaţii precum Orientul Mijlociu şi 
Asia de Sud Est, în care dispunem de contexte favorabile intensificării 
relațiilor politice și economice. Putem aduce un aport propriu la 
prezenţa globală a Uniunii, adecvat celei mai bune utilizări a prezenţei 
diplomatice, tradiţiilor şi resurselor disponibile. Recalibrarea relațiilor 
cu China, India, Japonia, cu statele din Orientul Mijlociu, va servi 
interesele noastre, servind interesele Uniunii şi reciproc. Ţin să fac, în 


acest context, o specificare: una dintre direcţiile prioritare de acțiune 
politică vizează așezarea raporturilor noastre cu Federaţia Rusă pe 
fundamente pragmatice și constructive. Rusia este un partener 
important al Uniunii Europene şi un actor global cheie. România 
doreşte o relaţie echilibrată și funcțională cu Federaţia Rusă, atât în 
cadrele comunitare, cât şi pe plan bilateral. Trebuie să deschidem 
împreună, prin munca noastră politico-diplomatică, etapa de 
maturitate propice unor raporturi de factură nouă cu Federația Rusă. 

În planul diplomaţiei economice, se impune premisa că 
efortul de susținere a intereselor economice trece astăzi din sfera 
exclusivă a comerțului exterior, către promovarea activă a investițiilor, 
atragerea fluxurilor financiare, problematica ajutorului pentru 
dezvoltare, inovația tehnologică, securitatea energetică şi impactul 
PR-ului de țară asupra politicilor investiționale. 

Informaţia şi analiza economică primară sunt 
inseparabile de diplomaţia politică, câtă vreme statul și piaţa coexistă 
într-o realitate integrată. Fie că se exercită la Paris, Bruxelles, Jakarta 
sau Bucureşti, diplomaţia română va avea tot mai apăsat obligaţia să 
amelioreze percepţia mediului de afaceri cu privire la capacitatea sa de 
a-i realiza interesele. 

Răspunderile economice ce vizează nemijlocit activitatea 
diplomatică după 1 ianuarie 2007 trebuie să se axeze pe: promovarea 
relațiilor comerciale, integrarea în clubul statelor dezvoltate, inclusiv 
prin obținerea statutului de membru OECD, consolidarea profilului 
strategic al României prin sesizarea oportunităţilor economice, 
propunerea de proiecte, orientarea resurselor şi atragerea de 
investiţii. Îndeplinirea acestor răspunderi economice va deveni unul 
dintre primele criterii de evaluare a performanţei activităţii 
diplomatice. 

O altă răspundere a României, în zona economicului, ţinteşte 
reducerea disparităților de dezvoltare socio-economică față de UE. 
Avem în acest sens obiective concrete, prevăzute în Planului Naţional 
de Dezvoltare: 

creșterea competitivităţii economice și potenţialul economiei 
bazate pe cunoaștere; dezvoltarea și modernizarea infrastructurii de 
transport, cu prioritate clară asupra traseelor paneuropene protejarea 
şi îmbunătăţirea calității mediului; dezvoltarea resurselor umane, 
promovarea incluziunii sociale și întărirea capacității administrative; 


dezvoltarea economiei rurale şi creşterea productivității în sectorul 
agricol; diminuarea disparităților de dezvoltare între regiunile țării. 

România trebuie să își orienteze politicile macroeconomice din 
perspectiva participării la Uniunea Europeană Monetară. Ne revine 
datoria de a implementa reformele structurale. Convergenţa nominală 
şi reală a economiei românești cu aceea comunitară trebuie să 
prefațeze etapa de adoptare a monedei euro, care reprezintă, după 
cum știți, unul dintre obiectivele noastre pe termen mediu. 

Realizarea, dezvoltarea şi modernizarea rețelei de transport 
reprezintă nu doar o prioritate națională, ci și proba concretă că putem 
să ne asumăm răspunderile de stat membru capabil să contribuie la 
progresul economic al spaţiului european. 

O altă direcție importantă pentru diplomaţie va fi promovarea 
firmelor românești în UE, sprijinirea lor şi facilitarea contactelor 
dintre firmele româneşti și firmele europene. La nivelul avantajului 
comparativ - şi printr-un necesar efort interinstituțional - putem 
obține imaginea clară a valorii pe care România o poate adăuga în 
ansamblul comunitar. Domeniile pe care le sugerez aici sunt: 
tehnologiile informaţiei şi industria de software, producţia și tranzitul 
energiei şi cercetarea. Capitalul uman al României reprezintă, în 
continuare, o resursă vitală, căreia trebuie doar să îi asigurăm condiţii 
propice pentru dezvoltare. Avem față de cetățenii României, dar şi față 
de Uniunea Europeană, obligația de a contribui la implementarea 
Agendei Lisabona. 

În actualul context internaţional, domeniul consular 
dobândeşte o semnificație de prim ordin. Din punctul de vedere al 
României, cele mai serioase provocări decurg din stoparea migraţiei 
ilegale, a criminalității organizate şi a corupţiei. România este, pentru 
moment, şi origine, şi destinație a acestor fenomene, dar odată cu 
aderarea, probabil că va deveni tot mai mult destinaţie și tot mai puțin 
origine. Se impune, prin urmare, să ne concentrăm atenția asupra 
gestionării frontierei externe a UE şi, în acest sens, avem nevoie pe mai 
departe de întreaga cooperare a Uniunii. 

Un al doilea imperativ consular vizează pregătirea aderării la 
spațiul Schengen, în orizontul anilor '2009 - 2010. Ea presupune 
aplicarea unui ansamblu de măsuri legislative, investiționale şi de 
construcție instituțională menit să asigure implementarea acquis-ului 
Schengen. 


O a treia răspundere, poate cea mai importantă, este asigurarea 
serviciilor consulare la standarde europene pentru cetățenii români 
care vor beneficia de avantajele liberei circulații în UE. Serviciul 
consular din ţară și din exterior trebuie să demonstreze zilnic că a 
reuşit să asimileze bunele practici pe care le invocăm de câţiva ani. 
Întregul spectru al serviciilor consulare se adresează cetăţenilor 
români, care devin, la 1 ianuarie 2007, cetățeni europeni. Este așadar 
de datoria noastră să îi asistăm pe cetățeni, să îi informăm corect în 
legătură cu drepturile, obligaţiile sau cu eventualele restricții, pe scurt, 
să aducem Europa la îndemâna lor. 


Excelenţele voastre. 

Stimaţi colegi și invitaţi. 

Performanța României ca stat membru UE va depinde în mare 
măsură de capacitatea de planificare, coordonare şi implementare 
a politicilor publice, de reușita unei bune comunicări cu 
societatea pe teme comunitare și de cultivarea sprijinului civil față de 
politica noastră europeană. Pentru această, trebuie să avem în vedere 
creșterea permanentă a capacității administrative, reforma 
instituțională, formarea profesională continuă a funcționarilor publici, 
precum și o motivaţie financiară adecvată. Capacitatea administrativă 
a instituţiilor nu va garanta însă viteza de reacție şi expertiza necesare 
asumării reale a statutului de membru al Uniunii, dacă nu va fi 
completată prin reflexul coordonării inter-instituționale la toate 
nivelurile şi în toate sectoarele relevante. 

Funcționari publici şi diplomaţi, în Centrală, la Bruxelles sau în 
spaţiile din afara Uniunii, cu toții avem nevoie de rafinarea capacităţii 
anticipative şi înțelegerea consecinţelor fiecărei decizii, prin adecvarea 
capacității de reacție a fiecărei misiuni în raport cu instituţiile 
comunitare. 

MAE are o răspundere specială în planul transformării culturii 
administrative în România. Funcţionari publici și diplomaţi, în 
Centrală, la Bruxelles sau în alte spaţii din afara Uniunii, cu toţii 
trebuie să parcurgem procese noi de învățare. Pentru a fi un agent al 
schimbării, trebuie noi înșine să ne schimbăm. Avem nevoie de 
îmbunătăţirea capacității de anticipare a deciziilor, de înţelegere a 
consecințelor lor, precum și de creşterea capacității de reacție la 
nivelul misiunilor noastre şi pe lângă instituțiile comunitare. 


Gândiţi-vă doar că, începând cu 1 ianuarie 2007, vom fi parte pe 
deplin a fluxului de informaţii specific sistemului european. Aceasta 
implică reformarea deprinderilor diplomatice de comunicare și 
informare, orientarea analitică, fructificarea promptă a oricărui posibil 
avantaj pentru România. Vom părăsi stadiul acumulărilor birocratice 
pur cantitative şi vom intra, inevitabil, în aria unei diplomații focalizate 
pe calitatea informaţiei și a expertizei. Trebuie să ne formăm un reflex 
al analizei şi al abordării tematice, alături de o cultură a 
managementului de proiect. 

În planul comunicării cu societatea românească, mă gândesc la 
deschiderea unor noi canale care să ne permită dialogul deschis și 
rapid cu toate entitățile, publice sau private, care-şi manifestă 
interesul față de urmările interne ale deciziilor de ordin comunitar. 
Avem în egală măsură nevoie de canale operative pentru a recepta, 
prelucra şi transmite, cu influența necesară, interesele sectoriale ale 
societății româneşti la nivelul Comisiei. Reforma comunicării trebuie 
să înceapă cu diplomaţia şi cu Ministerul Afacerilor Externe, pentru a-i 
menține alături de noi pe cetăţenii României care așteaptă, cu legitime 
speranţe, momentul aderării. Va conta aici modalitatea de a 
reconfigura parteneriatele MAE cu organizaţiile non-guvernamentale, 
sectorul privat şi centrele de expertiză independentă. Rețelele 
cooperării nonguvernamentale la nivelul UE sunt sofisticate și 
influente. Trebuie să optăm pentru forma cea mai potrivită de a 
sprijini conectarea acestor segmente ale societăţii civile românești la 
procesele europene și de a utiliza potenţialul lor pentru atingerea 
obiectivelor naţionale. 


Doamnelor și domnilor miniștri. 

Doamnelor și domnilor ambasadori și consuli generali. 

Stimaţi invitaţi. 

Nu putem să ne angajăm cu seriozitate în proiectul european 
fără a lua în calcul, cu francheţe şi realism, resursele de care dispunem. 
Cert, România vine în cadrul UE cu o semnificativă prezență 
diplomatică și consulară în toate zonele lumii. Avem aproape 100 de 
ambasade, din care peste 60 în afara UE. Avem, de asemenea, 26 de 
consulate generale, 19 dintre acestea în afara UE. Din punctul de 
vedere al resurselor umane, prin aderarea României la UE, 
impresionantul aparat diplomatic comunitar se va extinde cu cca. 2000 


de diplomaţi. România sosește în club cu un portofoliu de relații și 
expertiză distinct de cel al altor state membre. Tradiţia politicii 
externe românești constituie o „zestre” de expertiză specifică. Avem 
bagajul nostru de lecţii învățate în privința  democratizării, 
europenizării, reformei economice, construirii unui regim 
multicultural în beneficiul minorităților, reformei sectorului militar, 
consolidării capacității administrative şi în cel al reconstrucției 
post-conflict. 

Dacă analizăm distribuția geografică a prezenței noastre 
diplomatice, observăm că regiunile în care concentrăm cele mai 
importante eforturi administrative şi financiare, sunt, după zona UE, 
Balcanii, spaţiul CSI, Orientul Mijlociu și America de Nord. O consecință 
logică este faptul că expertiza românească pentru politica externă şi de 
securitate a UE se manifestă cu precădere în spații precum Balcanii de 
Vest, bazinul Mării Negre, Orientul Mijlociu / lumea arabă. Aceste zone 
de expertiză trebuie întărite, prin regândirea necesităților aferente 
spațiului comunitar. Intrăm într-un ritm susținut de contacte cu 
omologii europeni, precum şi în circuitul informațiilor interne ale 
Uniunii. Diplomaţia în spaţiul european se va confrunta cu dosare şi 
metode de lucru diferite. Adaptarea la ele a început deja, dar a venit 
momentul să regândim din temelii modalităţile în care noua realitate 
generează noi aşteptări, noi roluri și noi instrumente pentru misiunile 
noastre din interiorul Uniunii. Subsecvent, va trebui regândită 
alocarea resurselor umane și financiare necesare. 

Analizarea alocării resurselor între spaţiile de implicare pentru 
România trebuie acompaniată de analizarea alocării resurselor pe 
domenii de interes. Asigurarea unei prezențe europene și 
internaţionale coerente presupune, printre altele, realocarea 
fondurilor destinate acțiunilor externe. Până acum, am contribuit prea 
mult în exterior pentru securitate, în sens militar, şi prea puţin pentru 
dezvoltare. Trebuie să conştientizăm că, din 2007, vom fi parte 
integrantă a unei puteri cu vocație globală, care s-a afirmat în lume în 
primul rând ca o putere soft. Efortul financiar extern va trebui, de 
aceea, să realizeze un echilibru optim dintre cheltuielile pentru 
operații militare, cele pentru operaţii civile şi asistența pentru 
dezvoltare. 

Politica externă românească dispune încă de resurse financiare 
limitate și, pentru a-și juca rolul, va trebui adesea să compenseze, ca şi 


până acum, prin performanță şi dedicație umană. Pe măsură ce 
veniturile naţionale se vor mări, statutul nostru de donator emergent 
va căpăta consistenţă. Prognozele economice care prevăd o medie de 
creştere economică de 5, 5% anual în următorii ani susțin, cel puţin 
teoretic, obligația României de a-și defini condiţia de stat donator. Va fi 
un statut nou, cu care vor trebui deopotrivă să se acomodeze 
instituțiile şi opinia publică din România. Pentru început, ne vom 
concentra eforturile prioritar către Republica Moldova, Georgia și 
Serbia şi vom avea în atenţie Irakul şi Afghanistanul. 

Integrarea în Uniunea Europeană oferă o nouă gamă de 
instrumente pentru diplomaţia română și va genera resurse 
organizaționale preţioase. Una dintre categoriile noi de resurse rezultă 
din reprezentarea României la nivelul instituţiilor comunitare. În baza 
tratatelor existente, datorită ponderii geografice, România va beneficia 
în cadrul Consiliului Uniunii Europene de 14 voturi şi 35 
euro-parlamentari, 1 comisar european, 1 judecător în cadrul Curţii de 
Justiției a Comunităţii Europene şi un judecător la Tribunalul de Primă 
Instanță, 15 reprezentanţi în Comitetul Economic și Social și 15 în 
Comitetul Regiunilor. 

Prezența funcționarilor români în structurile comunitare va 
determina influența lor specifică asupra instituţiilor europene, cu un 
impact semnificativ şi asupra interesului nostru național. Pentru 
pregătirea şi promovarea candidaţilor români trebuie să analizăm 
utilitatea înființării unui departament care furnizează informaţii şi 
facilitează /realizează programe de pregătire, mai ales pentru 
funcționarii din administrația națională. De asemenea, este importantă 
crearea unei rețele de circulaţie a informaţiei privind recrutările UE, 
între administraţia centrală, locală, universităţi, facultăţi, alte institute 
şi centre implicate în afaceri europene. 

Probabil cel mai delicat aspect, dacă este să analizăm capitolul 
resurse şi instrumente post-aderare, într-un sens larg, rămâne 
chestiunea tactică a alianțelor în interiorul UE. Cred că trebuie să ne 
raportăm cu toţii la același mod de a înţelege aceste alianţe: ca grupuri 
de state care acționează din necesitatea unei mai bune organizări și 
sistematizări a eforturilor lor pentru a ajunge la un obiectiv comun, 
dificil de realizat în mod individual. 

Nu consider că avem nevoie de fixarea unor alianţe 
predeterminate, în strategia noastră post-aderare. După cum am 


învățat din lecţiile altor state membre, alianțele ad-hoc și cele 
sectoriale sunt, în mod paradoxal, mai durabile şi mai eficiente. 
Trebuie să găsim, desigur, poziția optimă între grupul statelor mari și 
cel al statelor mici, între statele nordice și cele sudice, între membrii 
fondatori şi noii membri, între statele donatoare şi statele primitoare 
de fonduri. Postura noastră aparte, aceea de stat prea mare pentru cele 
mici şi prea mic pentru membrii mari, trebuie transformată, prin 
gândire strategică şi ingeniozitatea dumneavoastră, într-o componentă 
a valorii adăugate a României. E important, în acest context, să 
înţelegem și noi şi să transmitem și interlocutorilor noştri că sprijinul 
României nu este întotdeauna de la sine înţeles, ci se cultivă și se 
negociază. Cred că diplomația română trebuie să facă mult mai mult în 
sensul extragerii gamei complete de beneficii strategice din asumarea 
unor poziţii politice de către țara noastră, în plan european și global. 


Doamnelor şi domnilor. 

Stimaţi invitaţi. 

Ne confruntăm cu noi realități, conştientizăm și operaționalizăm 
progresiv, la nivel de lucru, noile răspunderi, dar să nu uităm că în fața 
noastră se deschid, cu adevărat, noi perspective. Vom avea un nou 
statut, un nou fundament inclusiv juridic pentru dezvoltarea 
parteneriatelor consacrate, vom dispune de noi instrumente pentru a 
ne îndeplini misiunea. Vom avea interlocutori noi şi ne vom raporta la 
interlocutorii noştri mai vechi de pe o nouă poziție. Avem privilegiul 
de a putea învăţa din experiențele noilor state membre, pentru a evita 
repetarea unor greşeli inerente începuturilor. Să ne folosim de el la 
maximum! Să ne mobilizăm toate resursele instituționale și 
individuale, fără inhibiţii, fără complexe și fără amânări pentru a 
desfășura o diplomaţie europeană, indiferent de continentul de 
activitate. Statutul de membru al Uniunii devine noua noastră 
normalitate, în care trebuie să acționăm alert, proactiv, flexibil, să 
sesizăm și să valorificăm oportunități, să extragem beneficii din 
utilizarea atuurilor și să ne gestionăm conştient vulnerabilitățile. 

România îşi va concentra eforturile pentru a contribui la 
aranjamentele din agenda europeană a următorilor ani, vizând cu 
prioritate deblocarea Tratatului Constituțional, dezvoltarea 
PESC/PESA, diversificarea Politicii de Vecinătate şi promovarea 
Agendei Lisabona. 


Ne-am angajat pe drumul reformelor necesare pentru 
adoptarea, pe termen mediu, a monedei euro şi participarea la Acordul 
Schengen. 

Ne propunem să analizăm poziționarea noastră strategică în 
funcţie de similitudinile de interese și de sectoarele vizate. O atenţie 
specială va fi acordată parteneriatelor cu Marea Britanie, Germania, 
Franța. Beneficiind de instrumentele și statutul de membru, vom 
dezvolta la alte niveluri relaţiile noastre cu SUA. Vom iniția asistența 
pentru dezvoltare prin proiecte destinate R. Moldova, Balcanilor de 
Vest şi regiunii Mării Negre, îndeosebi Georgiei. În interesul nostru, 
dar și pentru a contribui în mod responsabil și vizionar la poziționarea 
globală a Uniunii, ne propunem adoptarea într-o cheie nouă, 
pragmatică şi alertă, a relaţiilor cu Federaţia Rusă, China, India, 
Japonia, Orientul Mijlociu şi Asia Centrală. 

Fără îndoială, vor exista dificultăți de integrare a priorităţilor 
României în ansamblul politicii externe comunitare, ca şi de 
„importare” a agendei europene în viața politică internă. Strategia 
post-aderare ne va ajuta să depășim aceste dificultăți. Elaborarea sa 
este un bun exercițiu de auto-definire și responsabilizare, care va arată 
atât partenerilor europeni, cât şi cetăţenilor României profilul, 
aşteptările, valoarea adăugată a ţării noastre în interiorul UE, 
obiectivele urmărite în procesul de integrare și costurile presupuse de 
atingerea acestora. 

În plan intern, strategia ne va găsi mai bine pregătiți şi mai 
solidari, prin înţelegerea naturii interdisciplinare şi inter-instituționale 
a problematicii europene. 

În plan european, vom deschide drumul unei Românii pregătite 
să asimileze temeinic lecţiile fundamentale ale statutului de membru, 
care îşi prefigurează în mod just locul şi îşi proporționează cu 
înţelepciune resursele şi interesele. 

În plan internațional, România de după 2007 va fi un stat 
european cu potenţial de specializare în anumite domenii de politică 
externă și pe anumite spaţii, o Românie care poate juca rolul de liant 
între Occident şi anumite regiuni aflate în proximitatea strategică a 
spațiului euro-atlantic. România europeană, cu o vocaţie globală bine 
ponderată și selectivă, este însăşi țara pe care am visat-o cu toţii şi pe 
care, împreună, avem datoria istorică de a o transforma în realitate. 


Regiunea Mării Negre are un nou rol de securitate 


Publicat: 9 Noiembrie 2006 10: 26 

Din 1991, Marea Neagră a trecut printr-o transformare 
spectaculoasă. Înglobata odinioară în lumea comunistă, aceasta a 
devenit acum un important punct de intersecţie cu o semnificaţie 
geopolitica remarcabila. 

Ziua Internaţională a Mării Negre a fost sărbătorită în 31 
octombrie de Bulgaria, Georgia, România, Rusia, Turcia şi Ucraina. 
Evenimentul anual, lansat în urmă cu zece ani, urmărește promovarea 
cooperării în rândul celor șase tari în soluționarea problemelor 
ecologice din regiune. 

Ocazia a oferit de asemenea oportunitatea de a examina 
schimbările profunde care au avut loc în regiune. Până în 1991, toate 
statele de la Marea Neagră, cu excepţia Turciei, se aflau în sfera de 
influență a Moscovei. Acestea erau fie membre ale Uniunii Sovietice, fie 
aparțineau Pactului de la Varşovia. Astăzi, Uniunea Sovietică nu mai 
exista şi ordinea mondială bipolara de 44 de ani mai poate fi regăsită 
doar în manualele de istorie. Bulgaria şi România au intrat în NATO, 
alăturându-se Turciei în cadrul alianţei, și, de asemenea, sunt pe 
punctul de a adera la UE. 

Marea Neagră este localizata la răscrucea a trei spaţii de 
securitate - european, euro-asiatic şi islamic. Noua sa configurare 
strategica a devenit evidenta chiar de la începutul anilor 1990, când au 
fost trasate primele proiecte de transportare a energiei dinspre Est 
către Vest. Au intervenit, însă, unele crize sub forma conflictelor din 
fosta Iugoslavie şi conflictelor care afectează parți din Caucaz - 
Transnistria, Osetia de Sud, Abhazia și Nagorno Karabah. 

Atacurile teroriste din 11 septembrie 2001 au determinat 
Occidentul să își regândească optica fata de Marea Neagră. Implicarea 
pe termen lung a NATO în Afghanistan, posibilitatea preluării 
anumitor operațiuni din Irak și războiul global împotriva terorismului 
a pus regiunea într-o lumină diferita. 

Admiterea României și Bulgariei în NATO în 2004, împreună cu 
orientarea prooccidentala a Georgiei și Ucrainei, au scos zona 
respectivă de la periferia Europei. Liderii de la Bucureşti şi Sofia au 
optat pentru integrarea europeană și o poziție strategica 
proamericană și axata pe NATO. Mulţi analişti atribuie acest lucru unei 


vechi preocupări a celor două state balcanice de a nu cădea prada unei 
hegemonii continentale, preferând o putere aflata la o distanță mai 
mare. 

Potrivit Preşedintelui roman Traian Băsescu, parteneriatul cu 
Statele Unite se bazează pe două elemente: o prezenta militară 
americană sub forma bazelor și internaționalizarea problemelor 
specifice acestei zone. România sprijină procesul democratic din 
regiune și acorda asistenta directa statelor aflate în tranziție. Aceasta 
are un rol important în asigurarea securității şi stabilității regionale, 
iar integrarea euro-atlantica îi permite să facă acest lucru într-o 
măsură şi mai mare. 

În 31 octombrie 1996, cele şase state de coasta au semnat 
Planul Strategic de Acţiune pentru Reabilitarea și Protecția Mării 
Negre, acordând cooperării regionale o dimensiune ecologica. Planul 
de Acţiune recunoaşte necesitatea acțiunii tuturor țarilor de la Marea 
Neagră pentru a reduce impactul poluării ecosistemului Mării Negre și 
pentru a asigura o viață mai bună celor 16 milioane de persoane care 
locuiesc în zona. 

Sub influenta evenimentelor politice și militare, Marea Neagră 
s-a transformat într-o intersecție complicata de granite geopolitice şi 
geoeconomice, devenind de asemenea un cadru prin care comunitatea 
euro-atlantica îşi face auzita vocea. La nicio alta frontiera a NATO nu 
sunt mize atât de mari atunci când vine vorba despre garantarea 
stabilității şi păcii. Ca de multe alte ori de-a lungul istoriei, Marea 
Neagră devine din nou o zonă unde contrariile se întâlnesc, depășesc 
segregarea şi conflictul și încearcă să se reconcilieze. 

Analiza de Paul Ciocoiu, din Bucureşti pentru Southeast 
European Times 


Promovarea în UE a regiunii Mării Negre - șansa afirmării 
României 

În Uniunea Europeană se simte un proces tot mai accentuat 
de conştientizare a importantei zonei extinse a Mării Negre, în 
contextul intensificării procesului de extindere a UE şi de 
integrare a noilor state membre sau candidate. Grecia nefiind 
foarte activa în promovarea unei astfel de inițiative și Turcia 
având perspective de aderare îndepărtate, noile membre, 
România și Bulgaria, ar putea avea șansa să-şi transforme 
viziunea asupra zonei în politica oficiala a UE. Concretizarea celei 
mai noi inițiative romanești are loc pe 5 iunie, la București. 


Deşi nu exista încă o politică a Uniunii pentru zona Mării Negre, 
experiența acumulata în cadrul politicilor deja derulate (Euro Med - 
parteneriatul euro-mediteranean, cunoscut și ca procesul Barcelona de 
cooperare în bazinul Mediteranei, precum și NDI - inițiativa nordica 
prin care Finlanda a propus cadrul de cooperare în Nordul Europei, de 
la Norvegia la Rusia) asigura premisele de baza pentru implementarea 
eficienta a unei forme de cooperare la Marea Neagră. 

În plan regional se înregistrează o revigorare a iniţiativelor de 
cooperare regionala între statele riverane bazinului Mării Negre, 
precum şi cu cele din zona extinsa a acesteia (BSEC, Euroregiunea 
Marea Neagră, Conferinţa Regiunilor Maritime Riverane din Europa, 
GUUAM). Actorii locali au conștientizat ca pentru a asigura dezvoltarea 
durabila și stabilitatea zonei extinse a Mării Negre este necesara 
îmbunătăţirea formelor de cooperare regionala. 

Emergenta a doua procese paralele - conştientizarea de către 
UE a importantei regiunii Mării Negre și conștientizarea de către 
actorii locali a nevoii de cooperare regionala la Marea Neagră - 
generează nevoia creării unui cadru de dialog, care să aducă față în 
față cele două entităţi. 

Tab. 1. Populaţia țarilor de la Marea Neagră 


Tara Populaț 


ia 
Bulgaria 7, 450, 
349 
România 22, 329, 
977 
Moldova 4, 455, 
421 
Ukraine 47, 425, 
336 
Russia 143, 
420, 309 
Georgia 4, 677, 
401 
Azerbaidja 7, 911, 
n 974 
Armenia 2, 982, 
904 
Turkey 69, 660, 
559 


Sursa: Raportul SAR (5 iunie 2006): Black Sea Dillemas 


Organisme de cooperare în zona de Sud-Est, a Balcanilor și a 
Mării Negre 

Pactul de Stabilitate pentru Europa de Sud-est 

Pactul de Stabilitate pentru Europa de Sud-est (ESE) va deveni 
Consiliul pentru Cooperare Regionala în 2008 şi va avea un secretariat 
general şi un secretar general, a anunțat Coordonatorul special al 
Pactului, Erhard Busek, marţi (30 mai), la finalul unei ample conferințe 
regionale de două zile desfăşurate la Belgrad. Potrivit acestuia, 
participanţii la conferința au sprijinit ideea, întrucât noul consiliu ar 
avea ca scop accelerarea integrării europene a țarilor din regiune prin 
îmbunătăţirea dezvoltării economice și colaborării. 

Pactul de Stabilitate a apărut ca o iniţiativă a UE de a înlocui 
precedenta politica, reactiva, de intervenţie în Europa de Sud-Est, cu 
una de prevenire a conflictelor pe termen lung. A fost adoptata pe 10 
iunie 1999, la Köln. Mai mult de 40 de tari s-au angajat să se implice în 


procesul de sprijinire a păcii, democraţiei, respectului pentru 
drepturile omului și prosperității în regiune. Integrarea euro-atlantica 
a fost promisa tuturor țarilor din regiune. 

Organizaţia Cooperării Economice a Mării Negre (BSEC) 

Aceasta inițiativă de cooperare regionala a fost lansată în anul 
1992 de 11 state riverane sau situate în proximitatea bazinului Mării 
Negre, cu scopul de a promova integrarea treptată a regiunii în 
economia europeană și mondială. A fost avuta în vedere valorificarea 
avantajelor conferite de tradiţia relaţiilor, natura complementara a 
economiilor naţionale, resursele naturale (îndeosebi energetice) și 
potenţialul ridicat al pieței pe care o reprezintă regiunea. 

În cei peste 13 ani de existenta, BSEC a acumulat o experienţă 
relevanta în materie de cooperare regionala. În prezent, Organizaţia 
este structurata pe mai multe dimensiuni de cooperare: 
guvernamentala, parlamentara, de afaceri, financiar-bancara, 
ştiinţifică. Din anul 1999, funcționează Banca pentru Comerţ și 
Dezvoltare a Mării Negre, iar din 2004, Fondul pentru Dezvoltarea 
Proiectelor, ca instrumente specifice de susținere a unor proiecte de 
cooperare în domenii prioritare pentru statele membre. 

Forumul Mării Negre pentru Dialog şi Parteneriat 

Forumul Mării Negre pentru Dialog și Parteneriat este o 
inițiativă românească, menita sa ofere cadrul de întâlnire și dialog 
transparent, favorabil pentru lansarea unui proces de reflecţie asupra 
viitorului şi identităţii regiunii, care să crească încrederea reciprocă, să 
faciliteze identificarea de proiecte pragmatice capabile să vină în 
întâmpinarea adevăratelor nevoi de dezvoltare regionala. 

Forumul va înlesni identificarea punctelor de convergenţa 
dintre proiectele de investiții, cercetarea științifică, inițiativele 
regionale și procesele politice, printr-o serie de activităţi, regulate sau 
iniţiate ad-hoc, în diferite formate. 

Forumul va ajuta ţările de la Marea Neagră sa anticipeze şi să 
rezolve rapid şi eficient potenţiale probleme, înainte ca acestea să 
devină surse de instabilitate și ameninţări la adresa securității 
regionale. 

Pe termen mediu, Forumul Mării Negre pentru Dialog și 
Parteneriat va permite trecerea la o viziune proactiva asupra viitorului 
comun al regiunii, mutând din ce în ce mai mult centrul de greutate de 
pe „a reacționa” pe „a anticipa”, „a prefigura” şi „a proiecta”. 


Summitul de la Bucureşti (5 iunie 2006) 

Summitul de la București, 5 iunie 2006, este evenimentul la 
nivel înalt de marcare a începerii Forumului, prima reuniune sub egida 
Forumului. 

Fundaţia Konrad Adenauer: 

„Abordări viabile ale cooperării la Marea Neagră”. 

Fundaţia Konrad Adenauer, biroul din Bucureşti a organizat 
dezbaterea internațională „Abordări viabile ale cooperării la Marea 
Neagră”, care s-a dorit un forum de discuţii, prin intermediul căruia 
actorii implicați să coreleze cooperarea regionala la Marea Neagră cu 
politica Uniunii Europene. 

Au fost implicaţi în dezbatere: reprezentanţii UE, reprezentații 
statelor riverane Mării Negre, reprezentanţii organismelor europene 
de cooperare regionala, precum și cunoscuţi cercetători din 
think-tank-urile europene specializate în cooperarea regionala, cu 
scopul de a identifica abordările, politicile și instrumentele de 
cooperare la Marea Neagră. 

Printre aceștia: Onno Simons (Delegaţia Comisiei Europene în 
România), Constantin Degeratu (Preşedinţia României), ambasadorul 
Turciei la Bucureşti, ES Ahmet Rifat Okcun, ambasadorul Sergiu Celac 
(International Center for Black Sea Studies), Pieter Van Run (NEA 
Transport Research and Training), Gregory Connor (CBC, East West 
Institute), Joerg Himmelreich (German Marshall Fund), Fabrizio 
Tassinari, Cercetător, Centrul pentru Studiul Politicilor Europene, 
Ovidiu Drânga, Director General în Ministerul Afacerilor Externe, 
Andreas Jacobs, Fundaţia Konrad Adenauer, Berlin. Concluziile au fost 
formulate de Alina Mungiu-Pippidi, directorul Societății Academice 
Romane. 


Onno Simons, adjunctul șefului Delegației Comisiei 
Europene în România, a spus ca UE are interese multiple legate de 
zona Mării Negre. „În ceea ce privește resursele energetice, UE are un 
interes în dezvoltarea de rute alternative de tranzit prin regiunea 
Mării Negrem pentru a le completa pe cele deja existente, prin Nord şi 
Sud”. De asemenea, UE vede potenţialul de piață de desfacere al zonei, 
şi ar putea ajuta la dezvoltarea economică a acesteia, prin investiţii şi 
asistenta tehnica. 

Potrivit lui Simons, un nou Instrument pentru Vecinătate și 


Parteneriat va fi introdus din 2007 pentru a finanța acțiuni concrete, 
menite să se adreseze dezvoltării durabile și apropierii de standardele 
şi politicile UE. 

„Apelul României de a trece dincolo de declarații, către eforturi 
pentru reforme practice și îmbunătăţirea” proprietăţii „regionale, 
demonstrează dorința de a-și asuma responsabilitatea pentru 
dezvoltarea viitoare a regiunii Mării Negre. În calitatea sa de stat 
membru al UE în curând, România se va putea angaja eficient în 
dezvoltarea politicilor Uniunii și întărirea mecanismelor existente de 
cooperare regionala, precum BSEC”, a mai spus Simons. El a mai arătat 
ca, având în vedere experiența programului dedicat Marii Baltice, 
Comisia Europeană are în vedere introducerea unui program al Mării 
Negre. 


Ovidiu Drânga, Director General în Ministerul Afacerilor 
Externe, a prezentat viziunea României asupra cooperării la Marea 
Neagră. „România încearcă să fie un facilitator, nicidecum un lider 
regional”, spune Drânga. În spiritul bunelor practici europene, 
România se concentrează pe cinci dimensiuni: dezvoltarea 
democratica, securitatea (de tip soft, fără o componentă militară 
puternică), dezvoltarea economică (prin cooperare), promovarea 
problematicii MN ca subiect strategic pentru UE, promovarea spațiului 
cultural din regiune. „Va trebui să ne concentram pe ceea ce ne unește, 
fără să neglijam ceea ce ne desparte”, a mai spus Drânga. 


Reprezentantul Turciei la workshop-ul KAS, ambasadorul 
Ahmet Rifat Okcun, a spus ca securitatea domeniului maritim al Mării 
Negre este o prioritate absoluta. Marea Neagră este înconjurată de 
conflicte îngheţate, a reamintit ambasadorul, arătând ca Turcia 
colaborează cu aliaţii din interiorul NATO în abordarea problemei 
securității. BSEC a fost lansată în perioada războiului rece, dar este un 
element constitutiv al noii Europe. Se pune problema revitalizării 
organizaţiei și Turcia are de mult timp pe agenda interacțiunea BSEC 
cu UE. Reprezentantul diplomației turce a subliniat importanta de a nu 
duplica mecanismele existente, pentru a economisi resurse. 


Regiunea Mării Negre a fost una dintre cele mai dinamice din 
punct de vedere economic în ultimii ani, a spus diplomatul Sergiu 


Celac, director general alternant la Centrul Internaţional pentru 
Studii ale Mării Negre. Rata creșterii PIB în regiune a avut o medie de 
5, 9% între 2000 şi 2005, rata expansiunii economice fiind de 41%. 
Celac a accentuat ca toate membrele BSEC au înregistrat creștere 
economică, scădere a inflaţiei și o explozie a investiţiilor străine. BSEC 
se dovedește astfel un partener interesant pt UE. BSEC a fost conceput 
sub forma unei cooperări regionale şi pe viitor se va rezuma, probabil, 
la acest lucru, a arătat Sergiu Celac, spunând ca la summitul aniversar 
de anul viitor se va pune problema creșterii gradului de cooperare 
intraregionala. Dacă până acum rezultatele economice ale BSEC nu au 
fost spectaculoase, exista dezvoltări în domenii conexe: antiterorism şi 
sistemele antidezastru, care funcţionează. „Trebuie să vedem ce nu 
face BSEC, ce nu are puterea legala să facă”, a arătat Celac, dând 
exemplul soluționării conflictelor îngheţate. Problema interacțiunii 
BSEC-UE, ca şi problema eficientei BSEC sunt cele mai importante 
aspecte de pe agenda organizaţiei. De asemenea, Celac a mai spus ca în 
curând toate statele BSEC vor fi membre ale OMC, fiind momentul 
reanalizării propunerii de a crea o zonă de liber schimb. 


Gregory Connor, directorul Centrului pentru Cooperare 
Transfrontaliera de la East West Institute Bruxelles, a identificat 
provocările cărora regiunea Mării Negre trebuie să le facă fata: 

— Naţionalism și conflicte 

— Securitate 

— Managementul resurselor naturale 

— Disparităţile economice 

— Probleme ale tineretului, inclusiv șomajul și radicalizarea 

— Dezvoltarea societății civile şi a media 

— Probleme de frontiera, republici secesioniste şi relaţiile 
interstatale 

— Traficul ilicit, crima şi corupția 


Reprezentantul Federaţiei Ruse la seminarul Fundaţiei Konrad 
Adenauer, Vladimir Nikolaevich Lizun, Consilier al 
Vice-Președintelui Dumei de Stat, a spus ca în prezent legislativul 
rus discuta legi pentru lărgirea relaţiilor la Marea Neagră, problema 
relației UE-Rusia având o importantă strategica. El a prezentat 
pericolul creării unui stat musulman în Caucaz, puternic influențat de 


grupările teroriste apropiate lui Osama Bin Laden, prezentând din nou 
lupta armatei ruse în Cecenia ca o luptă antiterorism. 

Reprezentantul rus a spus ca tara sa crează o realitate 
democratica noua şi păşește spre economia de piaţă, inclusiv în 
domeniul energiei. 

Nu trebuie acceptata graba intrării în UE. „Unele tari fac totul 
pentru a intra în UE şi apoi se vede ca multe așteptări nu s-au împlinit. 
Nu trebuie să manipulezi oamenii fără să le explici ce îi aşteaptă”, a 
mai avertizat Lizun. 

El a mai prezentat inițiativele ruseşti de creare a unui „inel 
energoelectric”. Deputaţii Dumei elaborează o lege pentru cooperarea 
energetica. De asemenea, Lizun a vorbit despre crearea unei rețele de 
transport de călători pe Marea Neagră. 


Reprezentanta Ucrainei, Tetyana Starodub, de la Institutul 
National pentru Probleme de Securitate Internaţională, a vorbit 
despre înlăturarea conflictelor prin cooperarea regionala la nivelul 
GUUAM. Ucraina are în vedere crearea unei punți energetice, care să 
treacă prin Chişinău, cu cooperarea țarilor din regiune. 

Ucraina este în special preocupata de energie şi securitate, vede 
Turcia ca pe un jucător foarte important în aceste domenii și doreşte 
intensificarea colaborării economice. 

În opinia reprezentantei Ucrainei, Rusia îşi doreşte realizarea 
unei dominaţii geopolitice, ceea ce nu permite Ucrainei să se afirme ca 
lider regional. 


Pieter van Run (NEA Transport Research and Training) a 
identificat câteva precondiții pentru cooperarea multilaterala în 
regiune: urmărirea unei abordări de jos în sus, dar și de sus în jos; 
exprimarea voinţei politice de către toate statele implicate; nevoia 
unei strategii pe termen lung; nevoia programului de a deveni concret 
şi vizibil; garantarea mobilităţii transfrontaliere; nevoia unui 
management puternic, cu contacte în țările partenere. El a atras atenţia 
ca momentum-ul iniţiativelor regionale poate fi pierdut dacă nu se face 
nimic. 


Andreas Jacobs, de la Konrad Adenauer Berlin a vorbit 
despre lecțiile ce pot fi învățate din experiența Parteneriatului 


Euro-mediteranean: e nevoie de o evaluare a intereselor și 
priorităţilor jucătorilor implicați. Aspectele economice și cele politice 
ale unei cooperări ar trebui echilibrate cu atenţie, iar 
instituționalizarea nu ar trebui privita ca răspunsul la toate întrebările. 


Analizând o eventuală dezvoltarea a unei strategii legată de 
Marea Neagră, cercetătorul Fabrizio Tassinari de la CEPS a observat 
contextul regiunii, legat de tranziţiile post-sovietice, existenta BSEC, 
influentele Rusiei și UE în regiune, inițiativele de cooperare în special 
pe domeniile energiei și transporturilor, dar și iniţiativele politice 
recente, noul GUA şi Forumul Mării Negre. În opinia sa, s-ar desprinde 
trei piloni esenţiali pentru crearea unei politici UE: prioritizarea, 
geometriile variabile şi sinergia. 


Concluziile formulate de Alina Mungiu-Pippidi, directorul 
Societăţii Academice Romane, au punctat întrebările şi dilemele 
conturate după dezbaterea organizata de Fundaţia Konrad Adenauer. 
„Ar putea crearea unei regiuni a Mării Negre să accelereze avansul 
Europenizării către Est?” - a fost întrebarea generica lansată. Dincolo 
de avantajele și dezavantajele abordărilor regionale, dincolo de 
provocările ridicate de crearea unei astfel de regiuni Alina 
Mungiu-Pippidi a scos în evidenta dilemele. Prima dilema este a 
alegerii între o logică a securității europene și una a cooperării 
regionale. Dacă prima ar implica întărirea frontierelor, cea de-a doua 
ar presupune desfiitarea acestora. O alta dilema ar fi cea a dezvoltării: 
principiul redistribuţiei resurselor pare corect, dar de la cine ar trebui 
luat pentru a redistribui? De asemenea, este nevoie de creştere 
economică, dar cum poate fi aceasta realizata cu o infrastructură 
săracă? 

Directorul SAR a identificat o serie de opțiuni care par să stea în 
calea regiunii Mării Negre: ar trebui urmata o abordare occidentala 
sau locala? O abordare axata pe securitate sau democraţie? Cooperare 
sau integrare? Abordarea generală ar trebui să fie minimala sau 
maximala? 


Dilemele Mării Negre (Romanian) (5 iunie 2006) 


Iniţiative regionale similare ale UE: 


— The Northern Dimension - Overview 

— CBSS - The european Union's Northern Dimension (2000 - 
2003 & 2004 - 2006) 

— Northern Dimension Action Plan 2004/2006 (Approved în 
Brussels, 16/17 Oct. 03) 

— The euro-Mediterranean Partnership - Overview 

— The eU's Mediterranean & Middle East Policy 


Articole de presa: 

— Revista Bilanţ: Regiunea Mării Negre - petrol, gaze şi tensiuni 

— The Guardian: Interests and aspirations clash în region of 
frozen conflicts (8 feb. 2005) 

— Curăctiv.ro: Energia zonei Marea Neagră - discutata la 
Bucureşti 

— Hot. News.ro: Planuri Marshall la Marea Neagră. Vor urca 
rușii ă la bord”? 

— Hot. News.ro: Crearea unei structuri de cooperare la Marea 
Neagră, după modelul democraţiei europene 

— Adevărul: Donald Rumsfeld - Marea Neagră este afectată de 
amenințări globale 

— Adevărul: Rehn-Interesul UE fata de Marea Neagră va creşte 

— BBC: Discursul lui Traian Băsescu la Vilnius 


Regiunea Mării Negre: petrol, gaze și tensiuni 
Laurenţiu Gheorghe 


Regiunea Mării Negre este caracterizata astăzi de două 
elemente importante: state care deţin resurse energetice 
importante şi un climat de instabilitate. Acestea sunt motivele 
datorită cărora regiunea a atras tot mai mult atenţia pe plan 
mondial. 


Organizaţia cooperării economice a Mării Negre (OCEMN) 
reuneşte 11 state din regiune: Albania, Armenia, Azerbaidjan, 
Bulgaria, Georgia, Grecia, Moldova, România, Rusia, Turcia şi 
Ucraina. Socotita de către occidentali drept o zonă de „străinătate 
apropiata” a Moscovei, în care aceasta din urma are interese 
speciale, Marea Neagră a captat destul de puţin atenţia statelor 
din Europa Centrala. Totuşi, astăzi, regiunea Mării Negre se afla în 
centrul eforturilor SU şi Uniunii Europene de a-și extinde zonele 
de interes spre Caucaz și Orientul Mijlociu. Pe măsură ce NATO își 
extinde atribuţiile și se pregăteşte pentru o implicare pe termen 
lung în Afghanistan, luând în considerare și asumarea unor 
responsabilități suplimentare în Irak, regiunea Mării Negre 
începe să fie privita într-o alta lumina. 


Importanta strategica a regiunii din punctul de vedere al 
Europei Occidentale este data de zăcămintele de materii prime 
energetice din unele state membre OCEMN şi a rutelor de acces 
spre Orientul Mijlociu şi Asia, care traversează acest teritoriu. În 
prezent, Europa importa 50% din materiile prime energetice prin 
rute foarte complicate, ce trec prin Bosfor și peste Canalul 
Mânecii. Din 2020, Europa va importa 70% din necesar din afara 
granitelor. Necesitatea de a suplimenta cantităţile de petrol și 
gaze naturale a adus în atenţie coridoarele care traversează 
bazinul Mării Negre şi, implicit, stabilitatea din această regiune. 


Georgia a devenit una dintre „mărcile” occidentale la Marea 
Neagră care are misiunea de a asigura, în primul rând, securitatea 
conductelor petroliere de pe ruta Baku-Tbilisi-Ceyhan. De la 
formarea OCEMN, în 1993, atenţia de care se bucura este din ce în 
ce mai mare, tocmai din cauza conflictelor interetnice, crizelor 
economice, a refugiaților, problemelor de mediu și a disputelor 
dintre noile state din perioada imediat următoare a dispariţiei 
URSS. Problemele zonei deriva din puţinul timp scurs de la ieșirea 
de sub tutela Moscovei. Noile state sunt neconsolidate, cu slaba 
capacitate administrativă, sărăcie și disparităţi economice, 
corupţie şi crima organizată. Totodată, lărgirea NAT ȘI UE pana la 
granitele Mării Negre și mai ales aspiraţiile globale ale acestor 


organizaţii determina ieşirea Mării Negre din „conul de umbra” al 
periferiei Europei şi afirmarea unei noi realităţi geopolitice, de 
interfaţă cu alte zone, Asia Centrala și Orientul Mijlociu. 

Existenta unor mari zăcăminte petroliere în regiune 
reprezintă principalul factor care încurajează cooperarea în 
regiune, inclusiv a marilor corporaţii internaţionale, precum şi a 
altor state. Fără îndoială ca principalii jucători sunt Federaţia 
Rusă și SUA, două puteri regionale, Ucraina şi Turcia, care au cele 
mai mari interese în această regiune, deşi, de multe ori, 
divergente. Pentru Rusia, Marea Neagră reprezintă o poartă de 
acces spre Mediterana şi Uniunea Europeană și o zonă de 
influenta tradiţională, în care încearcă acum să-şi reimpună 
controlul. Declaraţiile președintelui rus, Vladimir Putin: „bazinul 
Mării Negre și al Marii de Azov se afla în zona rusa de interes 
strategic” sau „Marea Neagră oferă Rusiei acces direct la cele mai 
importante rute globale de transport” nu fac decât să sublinieze 
faptul ca Rusia nu doreşte să-și abandoneze poziţiile deţinute la 
Marea Neagră. Aceste deziderate sunt susţinute pe teren prin 
diverse metode: Moscova continua sa obstrucţioneze retragerea 
bazelor sale din Georgia, Batumi și Akhalkalaki, angajament luat 
la summitul OSCE de la Istanbul din noiembrie 1999. 


Pentru SUA, regiunea Mării Negre a devenit obiectiv de 
importanta strategica, mai ales după atentatele din septembrie 
2001, datorită dorinţei companiilor petroliere de a se implica în 
exploatarea noilor resurse descoperite în regiune şi strategiilor 
legate de reducerea dependentei de petrolul din Golful Persic. Un 
alt treilea jucător important, Uniunea Europeană nu are o politică 
bine definita în aceasta zona. Chiar dacă Grecia este membra a 
Uniunii Europene, România şi Bulgaria vor adera în 2007, iar 
Turcia este tara candidata. Pentru politica externă a 
Bruxelles-ului, Georgia este considerată „limita pământului 
cunoscut”, o limită pe care grecii antici o denumeau Colchis, fiind 
cel mai estic punct unde ajunseseră atenienii. 


Perspectiva europeană a început să se modifice de abia de 
la începutul acestui an, atunci când UE s-a confruntat cu 
întreruperea furnizării de gaze naturale din Rusia. Dependenta 


energetica de livrările din Rusia a dat de gândit oficialilor de la 
Bruxelles, care au început să lucreze la politici energetice 
incluzând state din această regiune. Alţi jucători importanţi sunt 
Turcia şi Iranul, care au interese geostrategice şi economice 
importante. Exploatarea materiilor prime şi culoarele de tranzit 
fac din cele două tari, în acelaşi timp, potenţiali parteneri sau 
rivali pentru controlul unei cât mai mari parți din zăcămintele 
aflate în regiune. 

OCEMN s-a născut în 1992 la iniţiativa Turciei, însă a 
evoluat într-un proiect de dezvoltare comun pentru toate ţările 
membre. În ciuda lipsei de omogenitate a țarilor participante, 
atât din punctul de vedere al mărimii lor, al dezvoltării 
economice, cât și religiei sau puterii militare, posibilitatea de a 
dezvolta în comun proiecte economice şi dorinţa de a câștiga o 
poziţie mai buna în arena internaţională au consolidat alianţa 
dintre ele. În anul 1998, s-a înregistrat primul succes, prin 
transformarea într-o organizaţie regionala, apta sa intensifice 
colaborarea cu alte regiuni ale lumii sau cu organizaţii 
internaţionale. Noţiunea de zona sau regiune a Mării Negre este 
utilizata într-un sens mai flexibil. Definirea regiunii Mării Negre 
este complexa, iar analiștii îi dau adeseori interpretări diferite. 
Regiunea este perceputa fie ca o entitate geopolitica rezultata în 
urma proceselor istorice - o comunitate cu identitate comuna - 
fie, mai degrabă, ca o subregiune decât ca o entitate de sine 
stătătoare, în care predomina relațiile bilaterale sau 
multilaterale. Crearea OCEMN, în 1993, a contribuit la 
identificarea unor interese comune ale țarilor din această 
regiune. Din cele 11 state membre ale organizației, șase sunt 
riverane Mării Negre: Bulgaria, Georgia, România, Rusia, Turcia şi 
Ucraina, iar celelalte cinci sunt tari mai mult sau mai puţin 
adiacente: Albania, Armenia, Azerbaidjan, Grecia și Moldova. 
Importanta strategica a acestei regiuni este în creştere pentru 
Occident, constituind o legătură importanta între Asia şi Europa. 
În consecinţă, instabilitatea şi stările potenţiale de conflict din 
zona influenţează în mod direct comunitatea internaţională. 


Fogg: „România ar trebui să se ferească să aibă prea multe 
ambiţii în regiune”. 


„România îşi doreşte să fie un actor important în zona 
Europei de Est. UE are o politică comuna în privinţa Rusiei, alta 
pentru Ucraina; politica europeană de vecinătate este necesara, 
dar lipsa de viziune comunitara clara în privinţa Europei de Est 
nu ajuta România în relaţiile sale cu Moldova şi în privinţa 
definirii clare a rolului pe care România vrea să-l joace în zona 
Mării Negre. După dezmembrarea Uniunii Sovietice, zona Mării 
Negre a devenit o regiune caracterizată prin lipsa de securitate. 
Marea Neagră nu a reprezentat până acum o zonă de interes 
major pentru Bruxelles, fapt normal dacă avem în vedere 
nașterea şi scopurile iniţiale ale Uniunii Europene. Politica de 
vecinătate a UE reprezintă un mod de abordare total diferit de 
strategia NATO sau a celorlalţi actori majori cu interese în zona 
Mării Negre. UE are nevoie să găsească un limbaj și o viziune 
comune cu statele din zonă. 


În privinţa lipsei de viziune strategica a Uniunii Europene 
fie legată de viitorul UE pe termen lung, fie de politica de 
securitate şi apărare comuna, sau de zona Mării Negre, România 
ar trebui să se ferească să aibă prea multe noi ambiţii în regiune. 
Viziunile care nu se concretizează în rezultate palpabile devin 
periculoase. Important pentru România este să dezvolte politici 
pe termen mediu, aşa cum este tipic pentru funcţionarea Uniunii 
Europene”. 


Cine face valuri în zona Mării Negre: 12 state şi principalii 
indicatori ai dezvoltării economice şi sociale 


Moldova 

Suprafaţa: 33.843 km?” 

Coasta: 0 km 

Populaţia: 4.466.706 loc. (moldoveni/romani 78, 2%, 
ucraineni 8, 4%, ruşi 5, 8%, găgăuzi 4, 4%, bulgari 1, 9%, alţii 1, 
3%) 

PIB: 9, 519 mld. USD (agricultura 20, 5%, industrie 23, 9%, 
servicii 55, 6%) 

PIB/locuitor: 2.100 USD 

Şomaj: 8% (peste 25% din populaţia activa munceşte peste 


hotare) 
Exporturi: 1, 04 mld. USD (Rusia 35, 8%, Italia 13, 9%, 
Germania 7, 3%, Ucraina 6, 6%, Belarus 6%, SUA 4, 4%) 
Importuri: 2, 23 mld. USD (Ucraina 24, 8%, Rusia 12, 2%, 
România 9, 3%, Germania 15, 3%, Italia 7, 4%) 


Macedonia 

Suprafaţa: 25.333 km?” 

Populaţie: 2.050.554 (macedoneni 64, 2%, albanezi 25, 2%, 
turci 3, 9%, romi 2, 7%, sârbi 1, 8%) 

PIB: 15, 55 mld. USD (agricultura 9, 7% industrie 28, 8%, 
servicii 61,5%) 

PIB/locuitor: 7.600 USD 

Şomaj: 38% 

Importuri: 2, 047 mld. USD (Serbia şi Muntenegru 31, 4%, 
Germania 19, 9%, Grecia 9%, Croaţia 6, 9%, SUA 4, 9%) 

Exporturi: 3, 196 mld. USD (Grecia 15, 5%, Germania 13, 
1%, Serbia şi Muntenegru 10, 4%, Slovenia 8, 6%, Bulgaria 8, 1%, 
Turcia 6%, România 4, 7%) 


Albania 

Suprafaţa: 28.748 km? 

Coasta: 362 km 

Populaţie: 3.581.655 (albanezi 95%, greci 3%) 

PIB: 18, 07 mld. USD; economia subterană este evaluata la 
50% din PIB (agricultura 22, 8%, industrie 21, 5%, servicii 55, 
7%) 

PIB/loc: 4.900 USD 

Exporturi: 650, 1 mil. USD (Italia 71, 7%, Canada 4, 3%, 
Germania 4, 3%) 

Importuri: 2, 473 mld. USD (Italia 34, 8%, Grecia 19, 9%, 
Turcia 7, 7%, Germania 5, 3%) 

Şomaj: 30% 


România 

Suprafaţa: 237.500 km?. 
Coasta: 225 km. 
Populaţia: 22, 303, 552 


PIB: 186, 7 mld. USD (agricultura 13, 1%, industrie 33, 7%, 
servicii 53, 2%) 

PIB/locuitor: 8.400 USD 

Şomaj: 5, 5% 

Exporturi: 27, 72 mld. USD (Italia 21, 4%, Germania 15%, 
Franţa 8, 5%, Turcia 7%, Marea Britanie 6, 6%) 

Importuri: 38, 15 mld. USD (Italia 17, 2%, Germania 14, 9%, 
Franţa 7, 1%, Rusia 6, 8%, Turcia 4, 2%) 


Bulgaria 

Suprafaţa: 110.910 km?. 

Coasta: 354 km 

Populaţie: 7.385.367 (bulgari 83, 9%, turci 9, 4%, romi 4, 
7%) 

PIB: 67, 29 mld. USD (agricultura 10, 1%, industrie 30, 2%, 
servicii: 59, 7%) 

PIB/locuitor: 9.000 USD 

Exporturi: 11, 67 mld. USD (Italia 13, 1%, Germania 11, 6%, 
Turcia 9, 3%, Belgia 6, 1%, Grecia 5, 6%, SUA 5, 3%, Franţa 4, 9%) 

Importuri: 15, 9 mld. USD (Germania 15, 1%, Italia 10, 2%, 
Rusia 7, 9%, Grecia 7, 5%, Turcia 6, 9%, Franţa 4, 4%) 


Grecia 

Suprafaţa: 131.940 km? 

Coasta: 13.676 km 

Populaţia: 10.688.058 locuitori 

PIB: 243, 3 mld. USD 

PIB/locuitor: 22.800 USD 

Şomaj: 10, 8% 

Exporturi: 18, 54 mld. USD (Germania 13, 1%, Italia 10, 3%, 
Marea Britanie 7, 5%, Bulgaria 6, 3%, SUA 5, 3%, Cipru 4, 6%, 
Turcia 4, 5%, Franţa 4, 2%) 

Importuri: 48, 2 mld. USD (Germania 13, 3%, Italia 12, 8%, 
Franţa 6, 4%, Olanda 5, 5%, Rusia 5, 5%, SUA 4, 4%, Marea 
Britanie 4, 2%, Coreea de Sud 4, 1%) 


Turcia 
Suprafaţa: 780.580 km? 


Coasta: 7.200 km 

Populaţie: 70.413.958 loc. (turci 80%, kurzi 20%) 

PIB: 552, 7 mld. USD (agricultura 35, 9%, industrie 22, 8%, 
servicii 41, 2%) 

PIB/locuitor: 7.900 USD 

Șomaj: 10% 

Exporturi: 72, 49 mld. USD (Germania 13, 9%, Marea 
Britanie 8, 8%, SUA 7, 7%, Italia 7, 3%, Franţa 5, 8%, Spania 4, 
2%) 

Importuri: 101, 2 mld. USD (Germania 12, 9%, Rusia 9, 3%, 
Italia 7, 1%, Franţa 6, 4%, SUA 4, 8%, China 4, 6%, Marea Britanie 
4, 4%) 


Ucraina 

Suprafaţa: 603.700 km? 

Coasta: 2.782 km 

Populaţia: 46, 7 mil. loc. (77, 8% ucraineni, 17, 3% ruşi, 
moldoveni şi romani 0, 8%) 

PIB: 319, 4 mld. USD (agricultura 22, 5%, industrie 33, 2%, 
servicii 44, 3%) 

PIB/locuitor: 6.800 USD 

Şomaj: 10% 

Exporturi: 38, 22 mld. USD (Rusia 18%, Germania 9, 6%, 
Turkmenistan 6, 7%) 

Importuri: 19, 39 mld. USD (Rusia 41, 8%, Germania 9, 6%, 
Turkmenistan 6, 7%) 


Rusia 

Suprafaţa: 17.075.200 km?” 

Coasta: 37.653 km 

Populaţia: 142.893.540 mil. loc. (79, 8% ruși, 3, 8% tătari, 2 
% ucraineni 1, 2% başkiri) 

PIB: 1.539 mld. USD (agricultura 5%, industrie 35%, 
servicii 60%) 

PIB/locuitor: 10.700 USD 

Şomaj: 7, 6% 

Export: 245 mld. USD (Olanda 9, 1%, Germania 8%, Ucraina 
6, 4%, Italia 6, 2%, China 6%, SUA 5%, Elveţia 4, 7%, Turcia 4, 


3%) 

Importuri: 125 mld. USD (Germania 15, 3%, Ucraina 8, 8%, 
Japonia 5, 7% Kazahstan 5%, SUA 4, 6%, Italia 4, 6 %, Franţa 4, 
4%) 


Georgia 

Suprafaţa: 69.700 km? 

Coasta: 310 km 

Populaţia: 4.661.473 loc. (georgieni 83, 8%, azeri 6, 5%, 
armeni 5, 7%, ruşi 1, 5%) 

PIB: 15, 55 mld. USD (agricultura 40%, industrie 20%, 
servicii 40%) 

PIB/locuitor: 3.300 USD 

Şomaj: 12, 6% 

Exporturi: 1, 4 mld. USD (Turcia 18, 3%, Turkmenistan 17, 
8%, Rusia 16, 2%, Armenia 8, 4%) 

Importuri: 2, 5 mld. USD (Rusia 14%, Turcia 10.9%, Marea 
Britanie 9, 3%, Azerbaidjan 8, 5%, Germania 8, 2%, Ucraina 7, 
7%, SUA 6%). 


Azerbaidjan 

Suprafaţa: 86.600 km? 

Coasta: 0 km (este situata la ţărmul Marii Caspice) 

Populaţie: 7.961.619 (azeri 90, 6%, dagestani 2, 2%, ruşi 1, 
8%, armeni 1, 5%, toţi armenii locuiesc în regiunea separatista 
Nagorno-Karabakh) 

PIB: 37, 03 mld. USD (agricultura 41%, industria 7%, 
servicii 52%) 

PIB/loc: 4.700 USD 

Exporturi: 6, 117 mld. USD (Italia 26, 6%, Cehia 11, 9%, 
Germania 8, 1%, Indonezia 6, 4%, România 6, 2%, Georgia 6%, 
Rusia 5, 3%, Turcia 5, 2%, Franţa 4, 1%) 

Importuri: 4, 656 mld. USD (Rusia 16, 1%, Marea Britanie 
12, 5%, Turcia 10, 5%, Germania 7, 8%, Ucraina 5, 6%, Olanda 4, 
9%, SUA 4, 1%, Italia 4%) 


Armenia 
Suprafaţa: 29.800 km? 


Populaţie: 2.976.372 (armeni 97.9%, yezidi (kurzi) 1, 3%) 

PIB: 15, 7 mld. USD (agricultura 19, 8%, industrie: 41%, 
servicii 39, 2%) 

PIB/loc: 5.300 USD 

Exporturi: 800 mil. USD (Belgia 18%, Israel 15, 3%, 
Germania 13, 3%, Rusia 12, 5%, SUA 8, 1%, Olanda 7, 2%, Iran 5, 
5%, Georgia 4, 3%, Emiratele Arabe Unite 4%) 

Importuri: 1, 5 mld. USD (Rusia 11, 3%, Belgia 10, 1%, 
Israel 8, 4%, SUA 7, 6%, Iran 7, 1%, Emiratele Arabe Unite 6, 1%, 
Ucraina 5, 9%, Italia 5, 5%, Germania 5, 2%, Georgia 4, 6%, 
Franţa 4, 5%) 

Şomaj: 31, 4% 


Legenda: 
PIB este calculat prin metoda parităţii de cumpărare (PPP) 


Conflictele care mocnesc în zona 


În regiunea Mării Negre, diferendele sunt departe de a fi 
soluționate. Trei dintre ţările riverane deţin şi cele mai 
numeroase armate din Europa. 


După dispariția URSS, în 1991, în spaţiul ex-sovietic au 
izbucnit violent mai multe conflicte, care au condus la 
instabilitate şi insecuritate în regiunea Mării Negre. Zonele cele 
mai fierbinţi se întind de la spaţiul fostei Iugoslavii, zona 
Caucazului şi până la regiunile bogate în petrol de la ţărmul Marii 
Caspice, în răsărit. Sistemul comunist a avut mijloacele să 
împiedice escaladarea conflictelor sau să le rezolve în spatele 
ușilor închise, dispariţia forțelor imperiale sovietice permiţând 
ca fostele colonii să încerce să-şi rezolve violent disputele 
interne. Riscul ca organizaţii separatiste, din aceste regiuni, să 
preia controlul puterii și să declanșeze conflicte cu autorităţile 
statale este foarte mare. Cecenia este un bun exemplu în acest 
sens. Zona Caucazului de nord este, de asemenea, un butoi cu 
pulbere, tensiunile interetnice putând oricând declanșa un 
conflict de proporții. 


Fosta Uniunea Sovietică este formată acum dintr-o imensa 
diversitate etnica a populațiilor din acest spaţiu, care formează 
mai mult de 20 de grupuri etnice şi naţiuni diferite. În plus, unele 
naţionalităţi sunt dispersate pe teritoriul unor alte state, formând 
minorităţi bine conturate. Granitele administrative ale noilor 
republici contravin de multe ori cu cele agreate de aceste 
minorităţi, conducând la apariţia de enclave etnice sau religioase 
pe teritoriul altor state, precum Ingusetia și Osetia de Nord. 
Trasarea granitelor externe sau interne din fosta URSS a fost în 
multe cazuri arbitrara, fără a se ţine cont de realităţile istorice. 


Un pas spre Occident: „revoluţia” din Ucraina 


Conflictele din această regiune sunt cu atât mai periculoase 
cu cât trei dintre ţările riverane la Marea Neagră, deţin şi cele mai 
numeroase armate din Europa. Armata rusa număra în anul 2000 
peste 1, 2 milioane de soldaţi, cea turca aproximativ 640.000 de 
militari, iar Ucraina, aproape 400.000 de soldaţi. În ciuda 
statutului de super putere militară, Rusia este angrenata, direct 
sau indirect, în toate zonele de conflict din spaţiul CSI. Cecenia şi 
Nagorno-Karabah sunt zonele cele mai fierbinţi, Abhazia în 
Georgia sau Transnistria în Moldova sunt alte surse de conflict, 
diferendele fiind departe de a fi soluționate. Moscova ezita să-și 
retragă trupele staționate pe teritoriul altor state, în ciuda 
acordurilor pe care le-a semnat încă din anul 1999. 


După Federația Rusă, impunerea Ucrainei ca stat 
independent reprezintă o noutate geostrategica pentru Europa. 
Venirea la putere a lui Viktor Iuscenko, în urma „revoluţiei 
portocalii”, a adus Occidentului un aliat important, chiar dacă 
partea estica a Ucrainei este tradiţional filorusa. Peninsula 
Crimeea este punctul nevralgic al relaţilor ruso-ucrainene. Cei 2, 
5 milioane de locuitori ai Crimeei, sunt, în proporţie de 70% ruși, 
20% ucraineni și 10% tătari. De altfel, Crimeea a fost încorporata 
de abia în anul 1954 în Ucraina, tendinţa de revenire în cadrul 
Federaţiei Ruse existând și în prezent, în ciuda faptului că este 
republica autonoma. Euforia revoluţiei portocalii care l-a adus la 
putere pe Viktor Iuscenko în ianuarie 2005, nu a fost suficientă 


pentru ca la alegerile parlamentare din martie 2006, partidele 
prooccidentale să câştige majoritatea parlamentara. Partidul 
regiunilor, de stânga, condus de Viktor lanukovici, este 
câştigătorul ultimelor alegeri libere, consolidându-și poziţia în 
regiunile estice, în timp ce vestul Ucrainei se menţine portocaliu. 
Unitatea pare din ce în ce mai greu de păstrat, pe măsură ce 
puterea de la Kiev face eforturi pentru a netezi calea spre 
integrarea în UE şi structurile NATO, iar estul se orientează tot 
mai mult spre Moscova. Interesul pentru Ucraina este din ce în ce 
mai mare, coridorul de transport al petrolului şi gazelor naturale 
Georgia - Ucraina fiind mult mai scurt decât cele prin Turcia și, 
amănunt demn de luat în considerare, infrastructura ucraineana 
este mai bine dezvoltata decât cea a Georgiei. 


Focarelor de conflict regionale li s-au adăugat crizele 
economice, care au condus la declinul generalizat al producţiei și 
sărăcirea populaţiei. Hiperinflaţia, devalorizarea monedelor 
naţionale, imenesele deficite bugetare au afectat în egala măsură 
toate statele regiunii Mării Negre, cu excepţia Greciei, unde 
influentele au fost mai puţin vizibile. Slăbiciunile economice au 
condus la fragilitatea autorităţilor guvernamentale, ceea ce a 
permis dezvoltarea afacerilor ilicite, traficul de droguri, persoane 
şi armament, fiind o problemă reala în regiunea Mării Negre. 


O altă sursă de tensiune o reprezintă gradul din ce în ce mai 
mare de poluare a Mării Negre, care este cotata drept una dintre 
cele mai poluate la nivel mondial. Exploatarea iraţională a 
resurselor naturale și dezvoltarea de politici pe termen scurt 
conduc la deteriorarea încrederii între statele riverane. Un 
exemplu în acest sens îl constituie construirea de către Ucraina a 
canalului Bistroe, care periclitează ecosistemul Deltei Dunării şi a 
tensionat relaţiile dintre Bucureşti și Kiev. Cele mai importante 
surse de poluare sunt fluviile Dunărea, Donul și Nistru, care 
traversează regiuni puternic industrializate. 


Factorii destabilizatori enumeraţi mai sus se manifesta 
rareori în mod individual, de cele mai multe ori conflictele fiind 
declanşate de un set de cauze, fără o legătură aparenta între ele. 


Transnistria, o zonă sensibilă 


În zona, este de notorietate disputa dintre Moldova şi 
autoproclamata Republica Transnistreana, susținută fățiș de 
către Moscova. De la încetarea luptelor din zona transnistreana, 
în iulie 1992, statutul Transnistriei a rămas neclarificat 
Tiraspolul solicitând independenta totală. Retragerea Armatei a 
14-a ruse din Transnistria este, de asemenea, amânată de mai 
bine de şapte ani de către Moscova, ceea ce nu este de natura sa 
atenueze tensiunile din regiune. O situaţie asemănătoare se 
înregistrează și în Serbia, unde provinciei Kosovo este la un pas 
de a i se recunoaște independenţa. 


Interesul UE față de Marea Neagră va creşte 
de Romulus CAPLESCU 

Cotidianul „International Herald Tribune” a publicat 
într-unul din numerele sale recente un interviu comentat al 
comisarului UE pentru extindere, Olli Rehn, în care acesta 
exprimă sprijinul ferm pentru atragerea ţărilor balcanice în UE, 
ca una dintre direcţiile fundamentale de acţiune avute în vedere. 
Ruda săracă a vest-europenilor în opinia istoricilor şi experţilor 
din această zonă din sud-estul Europei, Balcanii au fost timp de 
secole ruda săracă şi neglijată a europenilor din nordul şi vestul 
continentului. După războaiele balcanice din anii '90, ţările 
occidentale bogate au jurat să înlăture această nedreptate şi să 
aducă România, Bulgaria și ţările fostei Iugoslavii în rândurile 
Clubului european. Cotidianul „International Herald Tribune” a 
publicat într-unul din numerele sale recente un interviu 
comentat al comisarului UE pentru extindere, Olli Rehn, în care 
acesta exprimă sprijinul ferm pentru atragerea ţărilor balcanice 
în UE, ca una dintre direcţiile fundamentale de acţiune avute în 
vedere. 

Ruda săracă a vest-europenilor 

În opinia istoricilor şi experţilor din această zonă din 
sud-estul Europei, Balcanii au fost timp de secole ruda săracă și 
neglijată a europenilor din nordul și vestul continentului. După 
războaiele balcanice din anii '90, ţările occidentale bogate au 


jurat să înlăture această nedreptate și să aducă România, 
Bulgaria şi ţările fostei Iugoslavii în rândurile Clubului european. 

Extinderea înseamnă export de stabilitate 

Susţinător ferm al acestui punct de vedere, Olli Rehn, 
finlandezul în vârstă de 43 de ani, însărcinat să supravegheze 
procesul extinderii, consideră că Uniunea Europeană este într-o 
poziţie ideală de a exporta lucrul de care Balcanii au dus lipsă în 
ultimii 50 de ani, anume stabilitatea. „E mult mai bine de a 
exporta stabilitate decât de a importa instabilitate”, a declarat 
Rehn în interviul acordat INT. „Extinderea, a continuat el, a fost 
instrumentul care a permis grăbirea sfârșitului dictaturilor în 
Spania şi Portugalia sau a lichidării comunismului în estul 
continentului”, a afirmat mai departe comisarul pentru extindere, 
adăugând că o Europă mai extinsă ajută Uniunea Europeană să 
facă faţă provocărilor globalizării economice. 

„Ne vom respecta angajamentele”. 

„Ne vom respecta angajamentele”, a spus el. Or, în viitorul 
imediat, aceste angajamente se focalizează asupra Balcanilor. 
Potrivit unor sondaje de opinie, o asemenea perspectivă 
stârneşte  nelinişte în rândurile europenilor. Un recent 
Eurobarometru arată că numai 20 la sută din austrieci sprijină 
extinderea pe mai departe, deși Austria, care deţine în prezent 
preşedinţia prin rotaţie a UE, acţionează ferm pentru ca România 
şi Bulgaria să se alăture Uniunii anul viitor, așa cum este 
prevăzut. Sprijinul public faţă de extindere este redus (31 la sută) 
şi în Franţa și Luxemburg, iar în Germania, care odinioară era în 
mod categoric pentru extindere, procentajul este acum de numai 
36 la sută. Liderii germani, francezi şi austrieci se opun deschis 
admiterii Turciei, propunând, în schimb, să i se ofere acestei ţări 
un parteneriat economic, dar refuzând să-i acorde drepturile de 
vot care revin membrilor plini. 

Agenda UE se focalizează asupra Europei de sud-est 

Uniunea Europeană, spune Rehn, „trebuie să evite să-şi 
depășească capacităţile de absorbţie și să-şi consolideze în 
schimb actuala agendă a extinderii”. Dar, subliniază el, aceasta nu 
înseamnă că trebuie să ne oprim la extinderea masivă din mai 
2004, când UE a admis zece noi ţări, inclusiv opt state foste 
comuniste din Europa răsăriteană. „Înseamnă să ne focalizăm 


asupra Europei de sud-est, acum, ca şi în viitorul previzibil. Mai 
întâi este vorba de România și Bulgaria, apoi de ţările din zona de 
apus a Balcanilor, respectiv de fosta Iugoslavie şi chiar de 
Albania, iar în al treilea rând de Turcia”. Aceasta constituie o 
agendă destul de încărcată, afirmă Rehn. El este dispus însă la 
anumite compromisuri în ceea ce priveşte calendarul aderărilor. 
„Nu vom ezita să recomandăm amânarea admiterii unei sau a 
doua ţări dacă se dovedesc nepregătite pentru aderare”, a spus el, 
referindu-se la România şi Bulgaria. 

Până acum însă, statele membre ale UE nu au stopat 
procesul aderării sau au amânat admiterea anumitor ţări, chiar 
dacă ele nu erau pe deplin pregătite. Atmosfera s-a schimbat însă 
în ultimul timp, opinia publică din mai multe ţări europene dând 
vina pe extinderea din 2004 pentru actualele dificultăţi 
economice ale Uniunii. Rehn respinge însă aceste argumente. 
„Există, fireşte, anumite rezerve faţă de extindere - legate de 
problemele şomajului ori ale globalizării. Dar lărgirea UE nu 
trebuie să fie un ţap ispăşitor pentru eșecurile politicii interne 
europene”. 

România va face lobby pentru Moldova 

Potrivit afirmațiilor sale, admiterea unor ţări est-europene 
a declanşat o vie dezbatere asupra relaţiilor UE cu Ucraina și 
Rusia. De fiecare dată când Uniunea se extinde, asupra 
Bruxelles-ului se exercită presiuni suplimentare pentru a 
deschide uşa şi mai larg. Fiecare nouă extindere înseamnă că noi 
membri vor să se alăture și ei la rândul lor Uniunii. Polonia și 
Lituania, care au sprijinit revoluţia portocalie din Ucraina din 
decembrie 2004, exercită de pe acum presiuni în favoarea 
aderării acestei ţări. lar când România va deveni membră cu 
drepturi depline, e de aşteptat ca ea să facă lobby pentru 
Moldova. 

Marea Neagră, ca vector al stabilităţii 

„Odată ce Bulgaria şi România se vor alătura UE, sunt sigur 
că interesul nostru față de zona Mării Negre și competențele 
noastre în această zonă vor spori sensibil”, a afirmat Rehn. „Nu 
cred că acesta este un lucru negativ, ci, dimpotrivă, constituie un 
aspect pozitiv, deoarece Uniunea Europeană întărește stabilitatea 
şi democraţia în interiorul graniţelor sale şi extinde stabilitatea şi 


democraţia asupra vecinilor”, a încheiat comisarul UE pentru 
extindere 

Marea Neagră este afectată de ameninţări globale 
de Viorica Marin 

Secretarul american al Apărării, Donald Rumsfeld, a 
declarat, sâmbătă, cu ocazia Conferinţei pentru politici de 
securitate de la Miinchen, că Marea Neagră este afectată de 
ameninţări globale şi este nevoie să se discute despre această 
regiune cu aliaţii din cadrul NATO şi cu alte state partenere. 

El a făcut aceste remarce în răspunsul la întrebarea 
ministrului român de externe, Mihai Răzvan Ungureanu, care s-a 
arătat interesat de modul în care ar trebui reflectată de NATO 
problema Secretarul american al Apărării, Donald Rumsfeld, a 
declarat, sâmbătă, cu ocazia Conferinţei pentru politici de 
securitate de la Miinchen, că Marea Neagră este afectată de 
ameninţări globale și este nevoie să se discute despre această 
regiune cu aliaţii din cadrul NATO şi cu alte state partenere. 

El a făcut aceste remarce în răspunsul la întrebarea 
ministrului român de externe, Mihai Răzvan Ungureanu, care s-a 
arătat interesat de modul în care ar trebui reflectată de NATO 
problema Mării Negre în opinia lui Rumsfeld. Oficialul american a 
recunoscut că zona Mării Negre este importantă atât pentru 
membrii Alianţei Nord-Atlantice, cât și pentru ţările riverane, dar 
care nu fac parte din NATO, referindu-se la diferitele forme de 
trafic care proliferează în regiune în absenţa securităţii. Donald 
Rumsfeld este unul dintre participanţii de vază la Conferinţa pe 
probleme de securitate de la Miinchen alături de alte nume 
sonore precum Jaap de Hoop Scheffer, secretarul general NATO, 
dar și premieri, 40 de miniștri de externe și miniștri ai apărării 
din 50 de ţări. La conferinţa care a început la 3 februarie participă 
din partea României ministrul de externe Mihai Răzvan 
Ungureanu și ministrul apărării Teodor Atanasiu. 

Războiul antiterorist, comparat cu războiul rece 

Rumsfeld a comparat războiul antiterorist cu războiul rece 
din punct de vedere al duratei, apreciind că ar putea fi nevoie de 
noi revizuiri ale strategiilor și instituţiilor şi de o mai bună 
cooperare între state. Conform secretarului american al Apărării, 
„lupta împotriva extremismului violent promite să fie un război 


lung la fel ca şi războiul rece”. El a atras atenţia că este vorba de o 
ameninţare împotriva Europei, Americii şi a altor zone ale lumii. 
Rumsfeld a amintit că după 11 septembrie 2001 a fost inițiată o 
transformare istorică a Alianţei Nord-Atlantice, care a încheiat 
parteneriate cu naţiuni care nu fac parte din NATO şi a dat 
dovadă de compasiune faţă de regiunea Asiei de sud-est, lovită de 
tsunami, precum și faţă de Pakistan, după distrugerile provocate 
de cutremur. 

NATO nu cheltuie suficienţi bani pentru apărare şeful 
Pentagonului a lansat un avertisment fără precedent la adresa 
membrilor NATO care nu cheltuie suficienţi bani pentru 
securitate şi s-ar putea dovedi incapabili să-și apere popoarele de 
terorism. Rumsfeld a declarat că pericolul reprezentat de 
Al-Qaida și de alţi extremiști islamişti este real și nu poate fi 
combătut dacă nu se cheltuie bani și dacă nu există voinţă 
politică. El s-a declarat îngrijorat că, în vreme ce Statele Unite 
cheltuie 3, 7% din PIB pentru apărare, restul membrilor NATO nu 
alocă nici măcar 2% din PIB. Ministrul britanic al apărării, John 
Reid, lansase și el un avertisment: membrii NATO trebuie să-și 
schimbe atitudinea dacă vor ca alianţa să supravieţuiască. Reid 
declara că NATO are nevoie de mai multă flexibilitate şi de o mai 
bună coordonare cu Uniunea Europeană. 


